Drustvo - datum: 2021-04-18 STRUKOVNI SINDIKAT OD PREMIJERA I MINISTRA UNUTRAŠNJIH POSLOVA TRAŽI DA SE IZMIJENI ZAKON O ZAŠTITI I SPASAVANJU\nPredrag Milikić (u sredini) sa kolegama Pred otkazom 75 vatrogasaca, 55 ne može u penziju U crnogorskim službama zaštite trenutno radi oko 650 vatrogasaca spasilaca, a u sindikatu smatraju da oni do sada nijednom nisu imali priliku za povoljno penzionisanje, za razliku od policajaca i vojske\nStrukovni sindikat vatrogasaca pri Uniji slobodnih sindikata upozorio je premijera Zdravka Krivokapića i ministra unutrašnjih poslova Sergeja Sekulovića da je zbog propisa u aktuelnom Zakonu o zaštiti i spasavanju, oko 75 vatrogasa dovedeno pred otkaz, od kojih oko 55 neće moći ostvariti pravo na penziju. Zbog toga su, kako je za „Dan“ kazao predsjednik sindikata Predrag Milikić, predložili izmjene tog akta kojima bi se vatrogascima omogućio odlazak u penziju, koja bi trebalo da se uveća za 30 odsto zbog posla koji su obavljali.\nOslonac operativnog odgovora na sve vrste nesreća čine službe zaštite i spasavanja koje su organizovane u svim opštinama na području Crne Gore, osim u opštini Tuzi, koja je formalno samostalna opština od 1. septembra 2018. godine. U formiranim službama ima ukupno 720 zaposlenih, od kojih 648 radi u operativnom dijelu, dok su u administrativnom dijelu angažovana 72 službenika.\n– Članom 46e Zakona o zaštiti i spasavanju definisan je prestanak službe vatrogascima spasiocima sa navršenih 55 godina života, kao i to da, vatrogasac spasilac koji istovremeno ne ispuni uslove za prestanak službe propisane pomenutim članom i sticanja prava na penziju, u skladu s propisima kojima je određeno penzijsko invalidsko osiguranje, ima pravo na raspoređivanje na drugo odgovarajuće radno mjesto. To nadalje znači da, ukoliko ne postoji drugo, odgovarajuće radno mjesto, a činjenica je da u službama zaštite takvih radnih mjesta nema, vatrogascu spasiocu prestaje radni odnos. Takođe, primjena ovog člana dovešće do situacije da 75 vatrogasaca spasilaca u Crnoj Gori ostane bez posla, od kojih njih 55 bez mogućnosti da ostvare pravo na penziju – naveo je Milikić u dopisu premijeru i ministru.\nDodao je da je Strukovni sindikat upućivao predlog dopuna zakona koji se konkretno odnosi na dodavanje člana za odlazak u penziju pod posebnim uslovima. Izmjenom se predlaže da se vatrogascu spasiocu koji navrši najmanje 50 godina života i 30 godina staža osiguranja, od kojih najmanje 10 godina efektivno provedenih na poslovima na kojima se staž osiguranja računa sa uvećanim trajanjem, ima pravo na starosnu penziju, s tim da ona bude 30 odsto uvećana.\n– Činjenica je da su ovo pravo ostvarivali policijski službenici, vojska i zaposleni u Agenciji za nacionalnu bezbjednost više puta, dok zaposleni u službama zaštite i spasavanja to pravo nikada nijesu koristili, iako pripadaju bezbjednosnim službama Crne Gore i rade poslove opasne po život i zdravlje – navodi se u dopisu Milikića, u koji je „Dan“ imao uvid.\nSindikat je predložio da se starosna penzija određuje na način propisan Zakonom o penzijskom i invalidskom osiguranju, s tim što se prilikom određivanja ličnog koeficijenta, ako je za njega povoljnije, lični koeficijent utvrđuje na osnovu zarade, odnosno naknade zarade, ostvarene u cijeloj kalendarskoj godini koja prethodi godini ostvarivanja prava na starosnu penziju.\nTraže i prioritet u vakcinaciji\nMilikić navodi da su i od ministarke zdravlja Jelene Bojović Borovinić tražili da se izmijeni Nacionalna strategija za vakcinaciju, kako bi se propisalo da vatrogasci spasioci budu u prioritetnoj grupi za vakcinaciju.\n– Vatrogasci spasioci su od prvog dana pojave pandemije kovid-19 u Crnoj Gori, zajedno sa ostalim licima koja obavljaju poslove od javnog interesa, bili neposredno uključeni u svakodnevnu borbu protiv nevidljivog neprijatelja. Usluge vatrogasaca spasilaca su neophodne u svakodnevnom životu građana, zato se naše kolege nalaze u kontaktu s velikim brojem ljudi, čime su najizloženiji riziku od zaraze korona virusom. To su, između ostalog, razlozi zbog kojih smatramo da treba da budu u prioritenoj grupi za vakcinaciju – kazao je Milikić.


Otkriveni ostaci nemani koja je vrebala u dubinama okeana - Politički.rs\nTokom hladnog januara 2021. godine, Džo Dejvis je u prirodnom rezervatu vode Rutland u Engleskoj, u kom je zaposlen, pronašao nešto zapanjujuće. Bio je njegov red da radi na isušivanju lagune kada je primetio velike fosilizovane kosti kako izviruju iz zemlje.\nU početku je izgledalo kao da su to delovi ogromnog dinosaurusa. Ali kada je paleontolog sa Univerziteta u Mančesteru Din Lomaks primio mejl sa snimcima nalaza, znao je da je Dejvis pronašao ogromnog morskog reptila – ihtiosaurusa. Od samog početka, kaže Lomaks, bilo je očigledno da bi otkriće u Rutlandu moglo biti nešto veoma posebno.\nAli fosil iz Rutlanda je geološki mlađi, datiran pre oko 180 miliona godina, i nema sumnje da je ova životinja bila džin.\n“Pronaći primerak ove veličine i kompletnosti je neverovatno”, kaže paleontolog sa Univerziteta u Liježu Rebeka Benion, koja nije učestvovala u iskopavanju.\nSama lobanja je duga skoro 2 metra, a celo telo više od 10 – što po veličini može da se uporedi sa veličinom bebe savremenog kita. Bilo je potrebno nešto više od dve nedelje da se potpuno iskopa gotovo kompletan skelet.\nNa kraju su, kaže Lomaks, on i njegove kolege “iskopali najkompletniji skelet velikog praistorijskog reptila ikada otkrivenog u Britaniji.”\nIako nalaz tek treba da bude formalno objavljen, Horhe Velez-Juarbe, paleontolog iz Prirodnjačkog muzeja okruga Los Anđeles koji nije učestvovao u iskopavanju, naziva ga “neverovatnim otkrićem” koje nudi novi prozor u evolucionu istoriju ovih vodenih gmizavaca. “Kao i kitovi”, kaže on, “ihtiosaurusi su dostizali gigantske veličine u različitim lozama tokom svoje istorije.”\nRutlandski ihtiosaurus je još uvek u procesu oslobađanja od stene u kojoj je bio sačuvan. Ipak, kaže Lomaks, “snimili smo po hiljadu fotografija svakog mogućeg dela”, a te fotografije su su bile osnova za 3D model skeleta.\nŠta je bilo uzrok stalne i brze evolucije ihtiosaurusa – još uvek je otvoreno pitanje.\n“Bilo je mnogo hrane tokom trijasa i to je verovatno bio razlog njhove veličini”, kaže Velez-Juarbe.\nTagged: IHTIOSAURUS, MORE, NAUKA, NEMAN, OKEAN, OTKRIĆE, PREDATOR


Oktobarske penzije veće za tri procenta – Haber.ba\nOktobarske penzije veće za tri procenta\nDirektor Fonda za penzijsko-invalidsko osiguranje bh. entiteta RS-a Mladen Milić izjavio je danas da će oktobarske penzije u ovom entitetu, koje će biti isplaćena 10. novembra, biti uvećana za tri procenta.\nMilić je na sjednici Upravnog odbora penzionera bh. entiteta RS u etno selu Stanišići kod Bijeljine rekao da će potom, u drugom kvartalu naredne godine, penzije biti uvećane za još dva posto, jer je prvi kvartal najteži za budžet imajući u vidu da je početak godine i da ima dosta prazničnih dana, javlja “Srna”…\n“Fond PIO RS, kao servis osiguranika i korisnika prava i ustanova čiji je osnivač Vlada (bh. entiteta) RS, zajedno s Narodnom skupštinom (bh. entiteta) RS apsolutno je spreman da primijeni dogovor između Vlade (bh. entiteta) RS i Udruženja penzionera o vanrednom povećanju oktobarske penzije, čija isplata će početi 10. novembra”, rekao je Milić.\nMilić i predsjednik Upravnog odbora Udruženja penzionera (bh. entiteta) RS Rade Rakulj apsolutno su saglasni o stopi povećanja penzija u narednom periodu.\nNa ovaj način, kaže Milić, biće ispunjen zaključak Narodne skupštine (bh. entiteta) RS o povećanju, koje će po preračunatoj stopi iznositi i nešto više od pet posto.\nTeme:oktobar, penzije, povećanje, Republika Srpska\nGostujući u Vijestima u 7 "Hayat TV"-a, predsjednik SDA Bakir Izetbegović, najavio je da...


RTS :: Eksplozije ispred "Deltinih" objekata u Bugarskoj\nRegion Eksplozije ispred "Deltinih" objekata u Bugarskoj\nčetvrtak, 07. avg 2008, 14:23 -> 17:29\nEksplozije ispred "Deltinih" objekata u Bugarskoj\nDv ekeslpozije dogodile su u bugarskom gradu Varni ispred dva objekta trgovinskog lanca "Pikadili", koji je u sastavu kompanije "Delta maks grup". Povređenih nema, oštećena su stakla i ulazna vrata objekata.\nPolicija je saopštila da radi na nalaženju počinilaca i da su, zbog uviđaja, oba objekta zatvorena, dok ostale prodavnice "Pikadilija" nesmetano rade.\nBombe su, kako navodi policija, eksplodirale oko četiri sata ujutru, u razmaku od deset minuta, i ne veruje da je cilj incidenta bio da izazove ozbiljnu štetu, već da nekog zastraši.\nSaopštenje je izdala i kompanija Delta Holding, u kojoj očekuju brzu reakciju vlade Bugarske i zaštitu investicija kompanije koja posluje u skladu sa zakonima te zemlje.\nDelta Holding je za nepunih godinu dana uložila u razvoj maloprodaje u Bugarskoj 70 miliona evra, zaposlila 1.500 radnika i planira da uloži još 150 miliona evra u naredne dve godine, podseća se u saopštenju kompanije.\nUkazuje se da je zato potrebno da vlada Bugarske obezbedi sve uslove za sigurno poslovanje srpskim kompanijama, kao što to bugarske kompanije imaju u Srbiji.\nKompanija Delta Holding napominje da je o događaju obavestila Vladu Srbije sa zahtevom da obavesti vladu Bugarske, ambasadora Bugarske u Srbiji, kao i predstavnike Evropske unije u Beogradu.\nBugarska novinska agencija Bgnes objavila je da je najveći trgovinski centar u Varni evakuisan zbog dojave o bombi, a zapadna štampa podseća da bugarske kriminalne grupe često koriste takve metode zastrašivanja.


Održan pomen stradalima u Starom Grackom\nParastosom u Starom Grackom kod Lipljana obeleženo je 18 godina od ubistva 14 žetelaca. Parastosu su prisustvovale porodice nastradilh, preostali Srbi u Starom Grackom, predstavnici Vlade Srbije, lokalnih institucija, Srpske liste.\nGodišnjica ubistva u Starom Grackom i ove godine obeležena je pred spomen-pločom na školi u centru sela.\nČlanovi porodica očekuju da slučaj ubistva 14 žetelaca preuzme Specijalni sud za ratne zločine pripadnika bivše Oslobodilačke vojske Kosova.\nMisija Ujedinjenih nacija na Kosovu - Unmik je započeo istragu, pa je predmet predao Euleksu. Sedam Albanaca, pripadnika bivše Oslobodilačke vojske Kosova, bilo je pod istragom za ubistvo u Starom Grackom.


SAD zvanično tražile od Palestine da odustane od UN – Minber\nruj. 08, 2011 at 11:38 am\nSAD zvanično tražile od Palestine da odustane od UN\nadmin 11 godina ago 666 views\nSjedinjene Američke Države su danas zvanično zahtijevale od Palestinske uprave da odustane od plana da zatraži priznanje nezavisne Palestine ovog mjeseca u Ujedinjenim nacijama.\nZahtjev je palestinskom predsedniku Mahmudu Abasu prenio američki izaslanik David Hale za vrijeme sastanka u Ramali, na Zapadnoj obali, kazali su palestinski zvaničnici, a prenose izraelski mediji.\nIsti izvori navode da tom prilikom nisu dati nikakvi novi prijedlozi za obnavljanje mirovnog procesa.\nZbog zastoja u tom procesu, koji traje skoro godinu dana, palestinska strana je odlučila da se obrati svjetskom tijelu.\nJedan palestinski zvaničnik, na koga se poziva Jerusalem Post, izjavio je da se ne isključuje mogućnost da Palestinci idu samo u Generalnu skupštinu UN, a ne i Vijeće sigurnosti, jer su SAD zaprijetile da će tamo iskoristiti veto da ometu inicijativu za dobijanje državnosti.\n“Nama su savjetovali neki naši evropski i arapski prijatelji da ne idemo u Vijeće sigurnosti, jer nememo većinu za plan i zato što SAD prijeti da iskoristi veto”, rekao je neimenovani zvaničnik, objasnivši da se sada razmatra podnošenje zahtjeva da Generalna skupština prihvati državu Palestinu kao punopravnog člana i da je to važan korak jer će dati Palestincima pristup u međunarodna tijela.\nHale je rekao Abasu da Washington želi da vidi Palestince ponovo za pregovaračkim stolom s Izraelom, kazao je palestinski pregovarač Saeb Erekat.\nAmerički izaslanik je također rekao da četvorka bliskoistočnih mirovnih posrednika, koju čine SAD, UN, EU i Rusija, priprema novu inicijativu kojom se predviđa osnivanje palestinske države na osnovama granica iz 1967. godine.\nErekat je, međutim, naglasio da Hale nije direktno prijetio Palestinskoj upravi da se uzdrži od zahtjeva UN-a, ali je objasnio da će takav potez komplikovati stvari i da ne služi dvodržavnom rješenju.\nAbas je na sastanku, kome su prisustvovali i drugi američki izaslanik Dennis Ross i američki generalni konzul u Jerusalemu Daniel Rubinstein, rekao da će Palestinci obnoviti mirovne pregovore samo ako Izrael obustavi izgradnju u jevrejskim naseljima na okupiranoj teritoriji i prihvati granice iz 1967. godine, prije nego što je Izrael osvojio Zapadnu obalu s istočnim Jerusalemom i pojas Gaze, kao osnovu za dvodržavno rješenje.\n“Suprotno onom što je rečeno, mi ne tražimo nezavisnost ili priznanje palestinske države. Nezavisna država je proglašena prije 20 godina. Mi tražimo da Palestina bude primljena kao član u UN”, rekao je Erekat, potvrdivši da je Hale došao u Ramalu da ubijedi Palestinsku upravu da odustane od zahtjeva UN-u.\nAbas je zatražio da SAD preispita taj stav.\nadmin 8 rujna, 2011\nKabur – kuća u kojoj nema razlike između noći i dana\nEhud Barak smatra da će kriza s Turskom proći


Šta bi POVEĆANJE MINIMALCA ZNAČILO za 300.000 građana? - Nova Borba\nRadnici, ilustracija Foto: pixabay.com\nŠta bi POVEĆANJE MINIMALCA ZNAČILO za 300.000 građana?\nOčekuje se da minimalna cena radnog sata sa trenutnih 121 dinar, skoči na 130 dinara, dok su želje sindikata da sat bude plaćen najmanje 140 dinara.\nDosadašnji minimalac za 22 radna dana i osam radnih sati bio je nešto veći do 21.000 dinara, a sa najavljenim povećanjem oko 300.000 građana Srbije koji primaju minimalnu platu, moglo bi da očekuje povećanje od skoro 2.000 dinara.\nSindikati zahtevaju da se minimalca cena rada podigne na 140 dinara, što bi za radnike bilo značajnije uvećanje, a za 22 radna dana tada bi bili plaćeni oko 24.500 dinara.\nPovećanja plata najavio je i premijer Vučić u svom ekspozeu.\n"Koliko će povećanje biti, zavisi dobrim delom od vlade, ali prvo da vidimo koliko mogu da se dogovore poslodavci i sindikati, pa ćemo i mi izaći s predlogom", rekao je Vučić.\nTrenutne procene su da je na minimalcu oko 250.000 građana Srbije, dok u sindikatima procenjuju da minimalnu zaradu primačak 300.000 građana Srbije.\n"Veći minimalac znači i veće doprinose, više će biti novca za PIO Fond i RFZO, kupovna moć građana je mnogo veća. To će biti značajan pomak za celu privredu Srbije", kaže Orbović.


Naslovna » Blog » Beograđanka u Londonu » Sasvim otvoreno\nVladislava Erdeljan 30. septembar 2016. Beograđanka u Londonu Postavite komentar\nMožda je to i neka urođena opreznost i strah da nekoga ne uvredim ili povredim. To je tako, primetićete, u životu inače. Ljudi koji o sebi ne misle mnogo i uzvišeno imaju velike skrupule ponašanja, za razliku od onih koji gaje uzvišeno mišljenje o sopstvenoj, ni pomena vrednoj ličnosti.\nNije sasvim jednostavno biti sasvim jasan, a bezglasan. Bez pomoći tona i mimike i sitne opaske mogu da deluju kao ozbiljne kritike.\nKad se život svede na pisanje, navikneš da snosiš posledice za reči koje nisu ni izgovorene. Uvek ima puno prostora za slobodno tumačenje, a ljudi čitaju onako kako i misle.\nPisci bez lica\nIako većina onih što sada imaju lične online rubrike i svoje blogove žudi za velikim publicitetom, ima neke male sreće u izvesnoj anonimnosti samo delimično ostvarene notornosti svih nas neotkrivenih genija, bez sabranih dela i objavljenih memoara.\nMi se bez straha možemo sakriti iza svojih neznatnih književnih dostignuća, kao pravi pisci bez lica. Nema opasnosti da nas prepoznaju i proganjaju, bar ne direktne.\nI eto, ne da mi đavo mira.\nJoš se razmišljam treba li i koliko da idem izokola da bih rekla koliko iskreno osećam suštinski besmisao života u zapadnim razvijenim zemljama. Samo ne baš tim rečima i u tome leži problem mog premišljanja.\nMasa koja sledi trendove\nSamo u ovim društvima razmaženih egocentričnih konzumenata, koji nemaju više nikakvih stvarnih briga, mogu ljudi sa toliko entuzijazma da se bave ne svojim, ne opštim, nego potpuno privatnim problemima ličnosti dvopolnih, bespolnih, trans osoba…\nKonzumenti zapadne civilizacije ne umeju da budu individue, ako nisu u masi koja sledi trendove i u jednakosti i u isključivosti, bez razlike.\nU onim delovima sveta gde se misli na opstanak ili gde su ljudi zavisni od zemlje, kiše i useva, tu nema mesta takvim luksuznim premišljanjima, koja se rađaju iz sveopšte usredsređenosti na sasvim privatne ili nesvesno imputirane predstave o posebnosti bića kao jedinke.\nNeki su možda posebniji od drugih, ali takvima to nikad na čelu ne piše.\nNeuklapanje u opšte tokove i nerazumevanje koje pokazuje okolina oduvek se zvalo odrastanje. Neko iz toga izađe sa više, a neko sa manje ožiljaka, za primer neravnopravne borbe.\nSvi neodlučni, neopredeljeni, spremni na žrtvovanje, koji imaju dovoljno vremena i novca da ga sasvim sebično potroše, treba još u doba odrastanja da se zapute onamo gde je život stvarno borba i gde nema vremena za gubljenje.\nKad se grbača pogne pod teretom istine, onda nema mesta za prenemaganje. To je za dušu i telo mnogo zdravije od pretrpavanja umorne psihe.\nUvek negde postoji prava borba kojoj trebaju pravi heroji, a ne izmišljene brige.\nStavljam sebe u poziciju ozbiljnog rizika kad iznosim direktno mišljenje, to sam naučila od ranije.\nTek kad sam počela da iznosim nepopularne, lične stavove došla sam do otkrića da moje tekstove čitaju i mnogi koje ne računam među bliske prijatelje i poznanike, od kojih, plašila sam se, neki možda osećaju i obavezu da, to što pišem, makar površno pročitaju i pohvale.\nAko hoćeš da istupiš iz sredine i potpuno samostalno staneš uz svoje nepopularno mišljenje, onda moraš da očekuješ da te za tu hrabrost javno nagrde (bez „a“!). ♦\nTagovibeograđanka u londonu blog engleska međuljudski odnosi sukob mišljenja\nPrethodni iPhone 7 uskoro dostupan u Srbiji!\nSledeći Osećaj se kao zvezda sa Cineplexx bonus karticom


Gradonačelnik Subotice Stevan Bakić izrekao je danas mere opomene pojedinim zaposlenima u lokalnoj samoupravi zbog propusta u radu vezano za oštećenja spomen biste mađarskog književnika Dežea Kostolanjija koje se dogodio tokom vikenda.\nU saopštenju gradonačelnika Subotice navodi se da su mere opomene izrečene nakon obavljenog razgovora sa direktoricom Međuopštinskog zavoda za zaštitu spomenika kulture Subotica, Ledom Šiling, i sekretarom Sekretarijata za inspekcijsko-nadzorne poslove Gradske uprave Grada Subotice, Vesnom Hajnal, koje o ovom slučaju nisu obavestile gradonačelnika i druge nadležne organe.\n„O ovom događaju, ni Leda Šiling, ni Vesna Hajnal, nisu obavestile Gradonačenika Stevana Bakića, Pomoćnika Gradonačelnika za oblast ekonomskog razvoja i međunarodne saradnje – Gradskog menadžera Zagorku Panić, kao ni Ministarstvo unutrašnjih poslova u Subotici i Javno tužilaštvo u Subotici, kako bi nadležni organi pravovremeno utvrdili činjenično stanje i otkrili eventualne počinioce. Prvu informaciju o ovom događaju, svi pomenuti organi su saznali iz saopštenja za javnost koje je objavila politička stranka Savez vojvođanskih Mađara“, navodi se u saopštenju, a o čemu je tokom vikenda pisao portal Magločistač.\nOn je upozorio sve organe lokalne samouprave i njene funkcionere da se ubuduće odgovorno i savesno ponašaju kako zaslužuje ovaj grad.\n“Takođe, molim političke činioce da ne povlače ishitrene poteze kako ne bi unosili bilo kakvu vrstu nemira među naše sugrađane“, stoji u saopštenju.\nDodaje se da je bista uklonjena radi saniranja oštećenja.\nDa podsetimo, tokom noći, sa petka na subotu, nepoznato lice pokušalo je da odvali bistu Dežea Kostolanjija (Dezső Kosztolányi) kod Gimnazije „Svetozar Marković“, u ulici Petefi Šandora.\nBista, delo Almaši Gabora, postavljena je pre 35 godina, 1985, povodom 100. godišnjice od rođenja ovog mađarskog književnika, novinara, publiciste, i prevodioca književnih dela.\n“Gradonačelnik Subotice: Opomene Gradskoj upravi zbog oštećenja biste Dežea Kostolanjija”\nCitajuci ovo mozda mogu da zakljucim da gradonacelnik poceo da radi i da brine o ovomeme gradu, pravilno je da je opomenuo nadlezne, trebalo bi da te opomenu i materjalno osete i da Oni pocinju da savesno obavljaju svoj zadatak. Neispravno je sto je Pásztór odma izjavio bez predhodnog konsutacije sa nadleznima iz policije da to rusenje nema nacionalni karakter, na osnovu cega On to mogao zakljuciti, ako i malo razume u pravni sistem onda trebalo bi da zna da prvo treba sacekati odluku — presudu suda, i onda doneti takvu ili nekakvu izjavu. g. Pásztór da bi dobio neko priznanje od svoji drzavni ili partijski predpostavljeni odma da takvu izjavu koju je verovatno gledao i video u vodi koju pije.


Dobričin prsten - Dnevni list Danas\nPočetna » Dobričin prsten\nGlumcu Petru Božoviću danas je u foajeu scene „Raša Plaović“ u Narodnom pozorištu u Beogradu svečano uručen Dobričin prsten, nagrada za životno delo Udruženja dramskih umetnika Srbije.\nPiše: FoNet 27. 2. 2021.\nDodela „Dobričinog prstena“ Božoviću 27. februara u Narodnom pozorištu\nDodela „Dobričinog prstena“ glumcu Petru Božoviću održaće se 27. februara u Narodnom pozorištu, u foajeu Scene „Raša Plaović“, saopšteno je danas iz tog pozorišta.\nPiše: Danas Online 25. 2. 2021.\nPiše: FoNet 18. 12. 2020.\nNagrada za glumu Dobričin prsten za 2019. godinu uručena je večeras glumici Mirjani Karanović posle predstave „Mamu mu… ko je prvi počeo“ u Jugoslovenskom dramskom pozorištu.\n„Nikada nisam imala ideju da želim da budem hrabra. Uvek sam želela da imam svoj kriterijum. Nekako sam mislila šta god da bude, znaću da sam bila to što jesam, da nisam bila kukavica“, kazala je jednom prilikom Mirjana Karanović, kojoj će večeras biti uručena najznačajnija glumačka nagrada „Dobričin prsten“.\nPiše: Marija Krtinić 19. 2. 2020.\nNagrada Dobričin prsten za 2019. će sutra biti dodeljena Mirijani Karanović u JDP-u\nNa sceni Jugoslovenskog dramskog pozorišta po završetku predstave Mamu mu ….., ko je prvi počeo (oko 21,45) sutra će se održati svečanost dodele glumačke Nagrade za životno delo Dobričin prsten, čiji je laureat za 2019. godinu naša istaknuta dramska umetnica Mirijana Karanović. Obrazloženje o dodeli nagrade koje potpisuje žiri prenosimo u celosti.\nGlumica Mirjana Karanović dobitnica je glumačke nagrade Udruženja dramskih umetnika Srbije za životno delo u 2019. godini – Nagrada Dobričin prsten, koja će joj biti dodeljena na svečanosti u sredu, 19. februara, na sceni Ljuba Tadić Jugoslovenskog dramskog pozorišta, nakon izvođenja predstave „Mamu mu …., ko je prvi počeo“.\nUdruženje dramskih umetnika Srbije dodelilo je uglednu glumačku bijenalnu\nnagradu za životno delo – Dobričin prsten istaknutoj dramskoj umetnici Mileni Dravić.


Nedimovic: BDP u poljoprivredi na nivou prošlih godina\nTanjug 25. avgusta 2021. 16:39\nBEOGRAD – Ministar poljoprivrede Branislav Nedimović, govoreći o ovogodišnjem rodu poljoprivrednih kultura, izjavio je danas da će, i pored vremenskih neprilika koje su nas snašle, Srbija u bruto društvenom proizvodu u poljoprivredi biti na nivou prošlih godina, koje su bile rekordne.\n„Najviše će pada biti u sektoru kukuruza, dok ćemo kod pšenice recimo imati rast u odnosu na prethodnu godinu, ali kada se pogleda celokupan bilans, bićemo otprilike na lanjskom nivou“, rekao je Nedimović za Tanjug televiziju.\nMinistar je ukazao da su trenutno u svetu veliki problem visoke cene ratarskih kultura, koje su na istorijskom maksimumu, a to prema njegovim rečima otežava situaciju u stočarstvu.\n„Hrana za stoku je skupa, cene suncokreta i kukuruza su na istorijskom maksimumu. Cene su toliko porasle, jer je tražnja u svetu ogromna“, rekao je Nedimović.\nPonovio je da će Srbija imati dovoljno hrane za svoje potrebe i da će ostati i za izvoz.


Interfon sistemi – Ipon Bezbednost\nSpasilačka služba je vrsta usluge koju vršimo na zatvorenim i otvorenim vodenim površinama tokom i van kupališne sezone. Permanentnu zaštitu života posetilaca obavljaju visoko obučeni kadrovi sa licencom za ovu vrstu poslova, a usluge spasilačke službe koriste mnoge državne i privatne institucije.\nIPON Bezbednost u saradnji sa vojvođanskim “Udruženjem spasilaca na vodi” i “Spasilačkim savezom Novog Sada”, već osmu godinu za redom organizuje najveću spasilačku službu na teritoriji Srbije. Tokom vrelih letnjih dana, samo u Novom Sadu, dnevno obezbeđujemo i do 30.000 posetilaca plaža.\nTakođe, u saradnji sa Policijskom upravom Novi Sad, delujemo u svim kriznim situacijama na Dunavu.\nDigitalni interfonski sistemi u značajnoj meri mogu da povise nivo bezbednosti objekata, kao i lica i imovine u njima. IPON Bezbednost nudi kompletnu uslugu implementacije i podešavanja ovakvih zaštitinih sistema.Sistemi su sa adresabilnim relejnim modulima i analognim načinom komunikacije po principu analognog sistema 1+n.Tehničke karakteristike sistema\npoziv ukucavanjem broja stana\notvaranje vrata ukucavanjem šifre\ndo 60 korisnika (postoji mogućnost proširenja)\nmogućnost postavljanja i povezivanja sa kamerom za video nadzor


Dujaković optužio Skijaški savez Austrije za diskriminaciju - SPORTSKI ŽURNAL\n- Nažalost nisam bio prihvaćen u austrijskom ski sportu. OeSV mi nikada nije dao osećaj da sam mu potreban - navodi Dujaković\nFOTO: Instagram/Slaven Dujaković\nAustrijski skijaš srpskog porekla Slaven Dujaković objavio je danas, sa svega 24 godine, završetak karijere i tom prilikom optužio Skijaški savez Austrije (OeSV) za diskrimaciju.\n- Nažalost nisam bio prihvaćen u austrijskom ski sportu. OeSV mi nikada nije dao osećaj da sam mu potreban - navodi Dujaković.\nInače ovaj sportista imao je ambiciozan plan – želeo je da bude prvi Austrijanac migrantskog porekla koji bi bio uspešni skijaš.\nDujaković je rođen u Austriji, a njegovi roditelji su se doselili iz Bosne i Hercegovine u ovu zemlju, i već kao dete otkrio je ljubav prema skijanju i ubrzo počeo da slavi uspehe.\nPrvi konflikt sa OeSV dogodio se 2015. godine kada se radilo o nominaciji reprezentativaca Austrije za Svetsko prvenstvo juniora.\nVeć tada je Dujaković kritikovao da i pored dobrih rezultata nije ušao u nacionalnu selekciju i da je tek preko kvalifikacija morao sebi obezbediti mogućnost učešća.\nZbog toga, kao jedini skijaš iz Austrije, nije dobio ni zvaničnu odeću i tada je smatrao da je njegovo poreklo problem.\n- Kada su moje kolege sa kojima sam trenirao ušli u „B“ repprezentaciju, bio sam jedini koji je ostao u „C“ selekciji, iako sam bio na istim trkama i prošao iste treninge - objasnio je on.\nKada je prošle godine započeo odlično sezonu, zbog polomljenog nosa nije bio u mogućnosti da učestvuje na brojnim trkama Evropkupa, ali je u „Super dž“ bio 15. na rang listi Austrije.\nI pored toga OeSV mu je saopštio da nema mesta za njega u reprezentaciji i da ga neće uzimati u obzir ni u budućnosti, dodao je Dujaković.\nNakon takvog odgovora Dujaković je nameravao da pređe u Skijaški savez Srbije, a OeSV je najavio da u tome neće sputavati.\n- OeSV je uvek želeo da svim aktivnim sportistima pruži najbolje okolnosti i doprinese razvoju svakog pojedinca. Sa žaljenjem konstatujemo da je kod Dujakovića očigledno nastao utisak da nije poželjan u porodici OeSV -- navodi se u saopštenju u kojem se dodaje da to nikada nije bio slučaj i da će se potruditi da sa njim razgovaraju.\nDujaković je, u svojoj objavi, podvukao da treba ocenjivati sportiste na osnovu rezultata, a ne porekla.


Rumunija: Električna energija će poskupeti, rumunske elektrane će se zatvoriti, zemlja će postati neto uvoznik iz Mađarske – ICIS - Serbia Energy Serbia Energy Balkan I Energetika - Rumunija: Električna energija će poskupeti, rumunske elektrane će se zatvoriti, zemlja će postati neto uvoznik iz Mađarske – ICIS\nRumunija: Električna energija će poskupeti, rumunske elektrane će se zatvoriti, zemlja će postati neto uvoznik iz Mađarske – ICIS\n26. July 2019. / Region energetika\nPrognoza ICIS-a o razvoju rumunskog energetskog sektora je zabrinjavajuća: iz Mađarske, zemlje u koju tradicionalno izvozi električnu energiju, Rumunija će početi da uvozi električnu energiju, s obzirom da se domaći proizvodni kapaciteti postepeno gasiti zbog povećanja troškova emisija, a Vlada nema odlučan stav o obnovljivim izvorima energije.\nU narednoj deceniji, veleprodajno tržište električne energije u Rumuniji postaće skuplje od mađarskog, što je obrnuti trend u odnosu na period posle 2014. godine, kada su kaplovana spot tržišta između Rumunije, Mađarske, Slovačke i Češke, prema predviđanju ICIS-a, poznate globalne konsultantske kompanije.\nČetiri spot tržišta su kaplovana (4M MC mehanizam) od 2014. godine. Od tada pa sve do prošle godine, u proseku, cene na rumunskom tržištu bile su niže od onih u Mađarskoj, sa razlikama koje su se kretale između 2,4 i 8,4 evra po MWh. Drugim rečima, Mađarska uvozi električnu energiju iz Rumunije. Međutim, situacija će se promeniti: ICIS predviđa ubrzani rast cena u Rumuniji, tako da će u 2020. godini rumunske cene biti više od onih u Mađarskoj, što je trend koji će potrajati do 2030. godine. Maksimalna cena na oba spot tržišta biće zabeležena u 2025. godini: 77 evra po MWh u Mađarskoj i oko 84 evra po MWh u Rumuniji. Nakon toga, cene će pasti, a do 2030. godine doći će do izjednačavanja između dva tržišta na nivou od 67 evra po MWh.\nTermo kapaciteti za proizvodnju električne energije u Rumuniji brzo će se smanjiti sredinom naredne decenije, zbog visokih troškova za emisije. ICIS predviđa pad instalisanih kapaciteta elektrana na ugalj za 60% i gasnih postrojenja za 45%.\nKapaciteti obnovljive energije sporo će se razvijati, s obzirom na to da je Vlada Rumunije postavila neambiciozan cilj u integrisanom energetskom i ekološkom planu, a bilateralni ugovori (PPA-power purchase agreement) nisu dozvoljeni za finansiranje novih projekta.\nPotražnja za električnom energijom će se povećavati za 1% godišnje, na osnovu procena kompanije Transelektrika, a jaz između proizvodnje i potrošnje, koji sada ne postoji, iznosiće 6 TWh u 2024. godine – u deficitu.\nDugoročno modeliranje ICIS-a ukazuje na povećanje cene za sertifikata CO2 na 42,3 evra u 2024. godini, što će uticati na Rumuniju mnogo više nego na druge države, s obzirom da postrojenja koja koriste rumunski lignit emituju više ugljen-dioksida od sličnih elektrana u susednim zemljama, navodi ICIS.\nU intervalima sa vršnom potrošnjom, ICIS procenjuje da će se infrastruktura za uvoz električne energije sve više koristiti, što će značiti da će cene rasti.\nSmanjenje proizvodnih kapaciteta, u kombinaciji s rastućim cenama goriva i troškovima emisija, dovešće do rasta cena na preko 80 evra po MWh, u godišnjem proseku, do 2024. godine, i cene će se povećavati dok ne budu puštene u komercijalni rad dve nove grupe nuklearne elektrane Cernavoda, počevši od 2029. godine.\nNove i efikasne elektrane na gas i nova termoelektrana Matra 3 predstavljaju ključne elemente koji će zadržati cene u Mađarskoj ispod nivoa u Rumuniji, zajedno sa uvozom sa tržišta sa kojima je Mađarska povezana. ICIS procenjuje da će se sadašnja termoelektrana na lignit Matra zatvoriti 2025. godine, kada ističe licenca, ali će nova termoelektrana na lignit od 500 MW (Matra 3) početi sa radom od 2027. godine.\nNovi nuklearni kapaciteti neće biti operativni do 2030. godine, s obzirom da će proširenje elektrane Pakš biti odoloženo, ocenjuje ICIS.\nMađarski proizvodni manjak biće delimično pokriven novim, efikasnim kombinovanim gasnim postrojenjima, koja će ući u proizvodnju sredinom naredne decenije, ili kasnije, i sa instalisanom snagom nižom od procene operatora mađarske nacionalne mrežne, MAVIR.\nMađarska vlada fokusirala se na planove povećanja fotonaponskih kapaciteta, i ICIS predviđa brz rast ovih resursa. Što se tiče kapaciteta vetroparkova, čiji je bum zaustavljen 2010. godine, on će ponovo rasti od sredine decenije.\nКoji su rizici?\nRumunija: Postoji rizik da nijedan od dva nova reaktora elektrane Cernavoda ne bude završen, kao rezultat nesporazuma sa kineskim investitorom. S druge strane, Rumunija razmatra implementaciju šema kompenzacije troškova emisija, tako da bi neke od postojećih termoelektrana mogle raditi duže. Takođe, postoji politički i regulatorni rizici, koje mogu dovesti do neizvesnosti za investitore i učesnike na tržištu.\nMađarska: Postoji rizik da projekat Matra 3 neće biti realizovan, i istovremeno, da se do 2029. godine produži vek trajanja postojećih, manje efikasnih, energetskih kapaciteta. Postoji i rizik da nove kombinovane elektrane na gas ne budu izgrađene, s obzirom da je budući mehanizam tržišta kapaciteta, čije se uvođenje planira u Mađarskoj, dosta neprecizan. I ovde, ICIS govori o političkim i regulatornim rizicima.


Dačić: Nećemo uvoditi sankcije Rusiji, to bi bilo na štetu Srbiji - Politika - Dnevni list Danas\nPočetna » Vesti » Politika » Dačić: Nećemo uvoditi sankcije Rusiji, to bi bilo na štetu Srbiji\nDačić: Nećemo uvoditi sankcije Rusiji, to bi bilo na štetu Srbiji\nPredsednik Socijalisičke partije Srbije (SPS) Ivica Dačić izjavio je danas da se Srbija „principijeno“ postavila prema dešavanjima u Ukrajini i da „neće uvoditi sancije Rusiji, ne zbog toga što se plašimo Rusije, već zato što bi to bilo na štetu Srbije“.\n„Kako bih se ja osećao da to uradimo. Lavrova sam zvao 100 puta za neka pitanje, koji mi je javio da će oni da ulože veto na rezoluciju o Srebrenici, i sad da mi uvedemo sankcije. Pa čekajte…“, rekao je Dačić na TV Hepi.\nDačić je naveo da generalni sekretar NATO Jens Stoltenberg sada kaže „zamislite Rusi gađaju civilne ciljeve“ i da mu, kad to čuje od Stoltenberga, „dođe da skoči sa… ne znam šta da uradim“.\n„Kako neko može da bude tako licemeran, oni koji su objašnjavali da su to kolateralne štete. Šta su oni radili – gađali su civilne ciljeve (u Srbiji) i zvali su to ‘Milosrdni anđeo'“, rekao je Dačić.\nIvica DačićIzbori 2022Sankcije RusijiSukob Ukrajine i RusijeUkrajinska krizaBeograd


Kupanje na bazenu do nedelje | TV KANAL 9 NOVI SAD\nNaslovna EMISIJE Kupanje na bazenu do nedelje\nKupanje na bazenu do nedelje\nVIDEO K9: Sezona kupanja na bazenima "Sajmište" je zatvorena, a Novosađani još ove nedelje mogu da uživaju na otvorenom bazenu SPENS-a, nakon čega će sezona biti završena.\nNovosađani su se ove sezone poslednji put okupali na bazenima Sportskog centra “Sajmište” u nedelju, ali oni koji žele da produže leto i posete bazen još koji put, mogu to da učine na otvorenom bazenu Spens-a, koji će raditi do 10. septembra.\n“Doneli smo ovu odluku, želeći da izađemo u susret našim sugrađanima koji na ovaj način mogu malo da produže leto, jer ove godine od početka juna, kada smo počeli sa radom beležili smo zaista izuzetno lepe posete. Bazen zatvoreni, koji se nalazi u neposrednoj blizini otvorenog bazena, trenutno pruža usluge sportistima i svim onim rekreativcima i deci koja pohađaju neku od sportsko-rekreativnih škola koje su krenule juče. Nadam se da će najava temperatura lepših tokom ovih dana biti dovoljan razlog da naši sugrađani navrate i uživaju upravo ovde”, rekla je Slobodanka Brankov, portparolka JP SPC “Vojvodina”.\nOd ponedeljka, 11. septembra počeće sezona kupanja na zatvorenom bazenu, prema dosadašnjim uslovima.\n“I jedan i drugi bazen otovreni, ove godine beleže rekordne posete. Izuzetno nam je drago i ovom prilikom zahvaljujem se svima na ukazanom poverenju i što su koristili tokom leta i vrelih dana, naravno i noći, upravo bazene za mesto gde su se rashlađivali i uživali”, navela je Brankov.\nZavršetkom sezone kupanja na Sajmištu, počeli su radovi na uređenju prilaznih staza i izgradnje tuševa, navela je Brankov i dodala da će naredne sezone kupači moći da uživaju u lepšem i kvalitetnijem okruženju.\nPrethodni tekstKonoplja – biljka budućnosti\nSledeći tekstRusija: Tinejdžer pucao u školi, četiri osobe povređene


Na pijaci "Senjak" otvorene mlečna i hala za prodaju organskih proizvoda\nNapisano 23 mart 2012 .\nPredrag Veinović, v.d. direktora JKP "Gradske pijace", otvorio je danas novu mlečnu halu i halu za prodaju organskih proizvoda na pijaci "Senjak", saopštilo je pomenuto preduzeće.\n- Mlečna hala opremljena je sa devet rashladnih vitrina u kojoj mlečne proizvode prodaju domaći proizvođači. - rekao je Predrag Veinović i dodao da je osnovna uloga "Gradskih pijaca" obezbeđivanje najboljih uslova za čuvanje i prodaju, za kvalitet i bezbednost namirnica.\n- Kako bismo poboljšali bezbednost namirnica, tokom prethodne godine, organizovali smo treninge na temu dobre higijenske prakse za zaposlene koji rade na pijacama gde postoje mlečne hale.\nProstor koji do sada nije bio iskorišćen, JKP "Gradske pijace", privele su nameni kako bi se obezbedila ne samo veća funkcionalnost i znatno bolji higijenski uslovi, već će u velikoj meri doprineti i podizanju estetskih kriterijuma na pijacama.\nNa pijaci "Senjak" danas je počela sa radom i hala za prodaju organskih proizvoda.\nVeliko interesovanje proizvođača organske hrane i ljubitelja zdrave ishrane, doprinelo je da se organska hrana koja se do sada tradicionalno prodavala svakog drugog vikenda na platou ispred pijace "Blok 44", ponudi i na drugim pijacama koje se nalaze u sastavu JKP "Gradske pijace".\nSvi zainteresovani zakupci koji žele da zakupe rashladnu vitrinu u mlečnoj hali, mogu podneti zahtev, od utorka do nedelje, od 08 do 13 časova u Upravnoj zgradi na pijaci "Senjak", navedeno je u saopštenju.


Zakon (ne) plaši IT paušalce - BIZlife\n22/10/2019 | 18:52\nZakon (ne) plaši IT paušalce\nStručnjaci za IT tehnologije su podeljeni u mišljenjima da li je Nacrt zakona o izmenama i dopunama Zakona o porezu na dohodak građana prihvatljiv, ili treba produžiti raspravu dok se ne predlože precizni kriterijumi kojima se uređuje odnos kompanija sa IT preduzetnicima.\nIzvršni direktor inicijative “Digitalna Srbija” Nebojša Đurđević, rekao je na Okruglom stolu o Nacrtu zakona o izmenama i dopunama Zakona o porezu na dohodak građana i njegovim efektima na IT “paušalce” i IT delatnosti, da ti stručnjaci zbog povoljnijeg poreskog statusa radije ostaju u statusu preduzetnika nego što žele radni odnos u kompaniji za koju rade.\n“Prošle godine je bilo oko 8.000 preduzetnika u IT sektoru, a sada je oko 11.500 jer mnoge kompanije ih ne zapošljavaju, već ih angažuju kao preduzetnike”, rekao je Đurđević.\nPreduzetnici, prema njegovim rečima, simuliraju da su u radnom odnosu jer je i za njih povoljniji taj status zbog visine poreskog opterećanja i plate.\nOdnos kompanija i preduzetnika, prema rečima Đurđevića, sada nije precizno uređen zakonskim propisima, pa se izmenama uvode kriterijumi koji smanjuju rizik od poreskog prekršaja.\n“Ni sada ne postoje kriterijumi za ocenu u kom su odnosu kompanije i preduzetnici koji za njih rade, već to zavisi od tumačenja inspektora pa je povoljnije to što se sada uvode kriterijumi”, rekao je Đurđević.\nIstakao je da je Vlada Srbije odlučila da uredi taj odnos i da ne šalje inspektore na teren da kažnjavaju, a izmene zakona trebalo bi da stupe na snagu od 1. janura 2020. godine.\nSvi koji su do sada pravili poreske prekršaje, kako je rekao, bili bi amnestirani od kazne.\nPreduzetnik Đorđe Cvetković rekao je “da deluje da su motivi Vlade za izmenu zakona ispravni, ali da su paušalci u IT industriji uplašeni jer su kriterijumi za ocenu njihove samostalnosti u radu i odnosu sa kompanijama neprecizni”.\nPredstavnica PKS Jelena Jovanović predložila je da se organizuje poseban sastanak sa predlagačima izmena zakona iz Ministarstva finansija. “PKS nema stav o predloženim izmenama već zastupa stavove koje zauzmu privrednici”, rekla je Jovanović.\nDodala je da “privrednici nisu proaktivni jer na poziv da daju predloge i sugestije na izmenu Zakona o porezu na dohodak građana nisu odgovorili osim sa nekoliko sugestija, a kada se ponudi predlog izmene nisu zadovoljni”.\nZarade više od lekara: Buregdžijama i 90.000 RSD, ali i oni odlaze za veću platu\nOd kada je predsednik IZGUBIO milijarde, ali “koga briga”\nFRILENSERI kreću u PROTEST: Država ignoriše naše zahteve


Poljoprivrednici uskoro lakše do investicionih kredita - Nova ekonomija\nPoljoprivrednici uskoro lakše do inve...\nPoljoprivrednici koji žele da investiraju u svoje poslovanje u budućnosti će moći kod određenih banaka da se po povoljnijim uslovima zadužuju, usled programa koji zajednički sprovode Ministarstvo poljoprivrede, šumarstva i vodoprivrede sa Američkom agencijom za međunarodni razvoj (USAID).\nZa kredite prehrambenim proizvođačima i individualnim poljoprivrednim gazdinstvima će biti ponuđeno 90 miliona dolara u period od 12 godina, a poseban deo portfelja od najmanje 5% namenjen startapima mlađim od tri godine, privrednicama i preduzećima u nerazvijenim delovima Srbije.\nMajk de la Rosa, direktor Misije USAID-a u Srbiji, kazao je da je pomoć usmerena na sve delove proizvodnog lanca u agri-biznisu, a da će saradnja sa Ministarstvom, ProCredit bankom, Addiko bankom i Bankom Intesom osloboditi sredstva koja u ovoj grani često nedostaju.\n„Sredstva američke vlade će se koristiti da se obezbede od poencijalnog rizika... Banke ne bi ušle u ovaj posao da nisu sigurne da [predloženi projekti] imaju finansijsku logiku, što bi trebao da bude signal i ostatku privrede”, kazao je de la Rosa.\nDodao je i da program obuhvata i diretnu tehničku pomoć i mentorstvo bankama, a da su bankarske garancije (kolaterali) deo šire strategije za podršku srpskoj privredi.\nMinistar poljoprivrede Branislav Nedimović je rekao da se na projektu radilo godinu ipo dana i da domaća proizvodnja hrane nema problema ni sa kamatnim stopama, ni sa naplatom potraživanja, nego upravo sa nemogućnošću pristupanja finansijskim sredstvima.\nNajavio je i stvaranje strukovnog tela koje bi se samo bavilo obezbeđenjem kolaterala za poljoprivrednike u slučaju da se projekat uspešno sprovede.\nČlan Izvršnog odbora ProCredit banke Ivan Smiljković je naveo da je ta finansijska institucija do sada već kreditirala domaću poljoprivredu sa milijardu evra, da je do sada bilo raznih garantnih šema kroz koje su plasirali 200 miliona evra, ali da je ovo prvi program usmeren iklučivo na poljoprivredu.\n„Domaća prehrabena proizvodnja i poljoprivreda do sada su se razvijale ukrupnjavanjem [njiva, pacela], a sada je vreme da napreduje kroz ulaganje u prerađivačku industriju", zaključio je Smiljković.\nVojislav Lazarević, predsednik Izvršnog odbora Addiko banke navodi da još ima dosta prostora za ulganje i stvaranje dodatne vrednosti, iako oni plasiraju već 25-30% svojih sredstava u poljoprivredu, dok je član Izvršnog odbora Banke Intesa Darko Popović rekao da su se sredstva obezbeđenja prepznala kao najveći problem i u studiji koju su nedavno sproveli.\n„Svega 38% poljoprivrednika koristi kredite. Iako 70% zna da će imati potrebu za investranjem u sledećih nekoliko godina, samo 20% je spremno da [za ta sredstva] obrati banci", dodaje Popović.\nZa pristup sredstvima neće biti raspisani javni pozivi, već početkom sledeće godine će svi zainteresovani moći da konkurišu u programu, a tačno 60% sredstava je garancija inistarstva i USAID-a.\nPogledajte koje firme najviše duguju za porez u...\nRuske investicije u Srbiji: krediti, naoružanje...\nSvetska banka: Digitalizacija Poreske uprave ni...\nPKS poziva firme da se uključe u novi ciklus du...


KULTIM - književnost, poezija, stvaralaštvo, kultura » 2011» decembar» 21\n“RADOJE DOMANOVIĆ” LJUBIVOJU RŠUMOVIĆU\nKnjiževnik Ljubivoje Ršumović dobitnik je nagrade “Radoje Domanović” za ukupan doprinos srpskoj književnoj satiri. Za doprinos satiri u oblasti pozorišta, filma i televizije nagrađen je dramski umetnik i književnik Zoran Rankić.\nPrestižnu nagradu “Radoje Domanović”, koja se dodeljuje za ukupan doprinos srpskoj književnoj satiri, osvojio je književnik Ljubivoje Ršumović.\nTo prestižno priznanje koje se dodeljuje u više kategorija ustanovio je Fond “Radoje Domanović” u saradnji sa Udruženjem književnika Srbije.\nIstoimena nagrada za doprinos satiri u oblasti pozorišta, filma i televizije dodeljena je dramskom umetniku i književniku Zoranu Rankiću.\nO dobitnicima priznanja je odlučivao žiri u sastavu: predsednik Srba Ignjatović, Dragutin Minić Karlo, Miljurko Vukadinović, Radoslav Tilger i Aleksandar Čotrić.\nSvečanost dodele nagrade “Radoje Domanović” biće održana u četvrtak, 22. decembra, od 13 časova, u Ministarstvu vera i dijaspore.\nU istoj sali biće predstavljen i zbornik aforizama “Izvajane misli 4″ u izdanju Centra za kulturu Aleksinac, koji su priredili Slavomir Vasić i Ivan Matejević. U zborniku se nalaze aforizmi više od 130 autora sa područja bivše Jugoslavije.\nOBJAVLJEN IV KNJIŽEVNI KONKURS “PEGAZ” ZA 2012. GODINU\nIzdavačka kuća Književna omladina Srbije iz Beograda, objavila je IV po redu konkurs za književnu nagradu “Pegaz” 2012.godine. Na konkurs je potrebno slati neobjavljene rukopise ( pod terminom “rukopis” podrazumeva se neobjavljena knjiga u rukopisu; ne jedna priča ili par pesama), u jednom primerku, u kategoriji sledećih žanrova: 1.roman, 2.poezija, 3.zbirka kratkih priča, 4.drama, 5.esej, 6.memoari, 7.monografija.\nPravo učešća imaju neafirmisani autori koji: - nisu do sada objavljivali svoja dela, - pišu na srpskom jeziku,\n- žive u Srbiji ili van nje i - bez obzira na starosnu dob.\n1. Rukopisi koji pristigli na osnovu konkursa budu objavljeni u toku trajanja samog konkursa, ući će u izbor za dodelu nagrada koje se sastoje od: - Plakete “Pegaz” - Povelje i - Novčane nagrade.\n3. Neće se uzimati u obzir rukopisi koji nisu potpuni i oni koji nemaju srpske karaktere: ćčžđš.\nRezultati konkursa biće objavljeni u toku oktobra 2012 godine.\nSve radove slati isključivo u elektronskoj formi na mail: world.media.team@gmail.com\nPRIZNAT SVETSKI REKORD MAKAUA U MARATONU\nStari i novi svetski rekorder u maratonu - Hajle Gebreselasije i Patrik Makau\nMeđunarodna atletska federacija (IAAF) ratifikovala je danas svetski rekord Kenijca Patrika Makaua postavljen u maratonu u Berlinu u septembru.\nPatrik Makau je stazu dugu 42,100 kilometara prešao za dva sata tri minuta i 38 sekundi, čime je za 21 sekundu nadmašio prethodni najbolji rezultat Etiopljanina Hajlea Gebreselasija.\nEtiopljanin, koji je prethodni svetski rekord 2008. oborio takođe u Belrinu, nije mogao da u toj trci održi korak sa Makuom i odustao je na 36. kilometru.\nIAAF je ratifikovao i svetski rekord Makaua na 30 kilometara, koji je postignut u istoj trci - 1:27,38 sata, što je za 11 sekundi bolji rezultat od prethodnog kojeg je zabeležio Gebreselasije na maratonu u Berlinu 2009. godine.\nČETIRI DRŽAVNA REKORDA KNJAŽEVČANA NA GALA KUPU U NIŠU\nPowerlifting klub “Knjaževac”\nNa tradicionalnom „Gala kupu” - državnom kupu u triatlonu - Powerliftingu, održanom u Nišu, ekipa powerlifting kluba “Knjaževac” ostvarila je sjajan uspeh. Njeni takmičari, Dalibor Ilijić i Zoltan Tot postavili su nove državne rekorde u čučnju, prvi u kategriji do 83kg sa podignutih 277,5 kg i totalu 752,5 kg, drugi u kategoriji do 59 kg, sa podignutih 192,5 kg. Dalibor Ilijić je pored osvojenog prvog mesta i postavljenih rekorda u svojoj kategoriji osvojio prvo mesto i zlatnu medalju i u ukupnom plasmanu u disciplini čučanj i drugo mesto u benč presu i totalu. Uspeh knjaževačke ekipe potvrdili su i Zoran Radenković u kategoriji do 83kg, osvojivši treće mesto i veteran, Radomir Jovanović ( 69godina),najstariji takmičar prvenstva,koji je u kategoriji do 120 kg osovojio prvo mesto u kategoriji veterana, sa rekordom od podignutih 122,5 kg u benču, što je bilo dovoljno da u seniorskoj konkurenciji bude peti.\n“”Pomoć za odlazak na ovo takmičenje pružili su nam sportski savez Knjaževca i lokalna samouprava, tako da i pored finansijske krize i nedostatka materijalnih sredstava na kraju godine, takmičari powerlifting kluba “Knjaževac” i u oslabljenom sastavu uspeli su da obore četri državna rekorda i osvoje četiri zlatne i jednu bronzanu medalju” - kaže Dalibor Ilijić, državni rekorder i čelnik knjaževačkog kluba.


Australija osnovala agenciju za istraživanje svemira - Boom93\nAustralija je zvanično oformila agenciju za istraživanje svemira zahvaljujući kojoj bi privredne aktivnosti u tom sektoru trebalo da budu utrostručene do 2030. godine.\nAustralijski premijer Skot Morison zvanično je otvorio sedište agencije u Adelejdu, glavnom gradu Južne Australije.\n“Svemir golica našu maštu i nadahnjuje nas. Podstiče razvoj novih tehnologija koje poboljšavaju život na Zemlji i nudi ogromne mogućnosti za privredu i poslovanje”, istakao je Morison u saopštenju.\nRad agencije biće poduprti snažnim međunarodnim angažmanom, saopštila je australijska vlada.\nCilj je do 2030. godine utrostručiti vrednost australijskog sektora povezanog sa svemirom i otvoriti 20.000 radnih mesta. Njegova bi vrednost trebalo da dosegne 12 milijardi australijskih dolara (osam milijardi američkih dolara), rekla je australijska ministarka industrije Karen Endrjus.\nPremijer je dodao da Australija želi da obezbedi veći udeo u globalnim privrednim aktivnostima povezanim sa svemirom koje bi do 2040. godine trebalo da premaše vrednost od 1.000 milijardi dolara.\nDirektorka agencije Megan Klark naglasila je pak da će javnosti omogućiti uvid u kontrolu misija u svemiru, što će verovatno biti presedan na globalnom nivou.\nU agenciji je trenutno zaposleno samo 20 ljudi a novi će radnici biti regrutovani iz celog sveta, rekla je Klark, dodajući i da već razgovaraju o saradnji sa američkom NASA i Evropskom svemirskom agencijom.\nTrenutno Australija u sektoru povezanom sa istraživanjem svemira zapošljava oko 10.000 ljudi. Vredan je oko 3,9 milijardi australijskih dolara a uglavnom je usmeren na proizvodnju satelita, opremu za podršku na Zemlji i industriju lansiranja.\nVlada je najavila i gotovo 700 miliona dolara ulaganja u svemirski sektor, uključujući 150 miliona dolara koji bi domaćim kompanijama trebalo pomoći da obezbede narudžbine za misiju NASA “Moon-to-Mars”.\nAustralija je bila treća zemlja u svetu, nakon SAD-a i tadašnjeg Sovjetskog Saveza, koja je izgradila i lansirala satelit 1967. godine.


SK ASI-MUR / СК АСИ-МУР / CS IAS-AIT / UC ASI-IWA : Radnici traže raskid ugovora\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 27 of Jan, 2021 [13:15 UTC]\nRadnici traže raskid ugovora\nSreda 05. April 2006. [07:54:00 UTC] (2641 čitanja)\nBeograd - Oko četrdeset predstavnika leskovačke fabrike Mašinoteks, koju je pre nešto manje od tri godine na aukciji kupio izvesni Blagoje Ilić, penzioner iz Preševa, po treći put je juče doputovalo u Beograd, zahtevajući poništenje kupoprodajnog ugovora zbog neispunjenih obaveza od stane novog vlasnika.\nZbog 29 neisplaćenih plata i doprinosa, kao i zbog nepoštovanja ostalih obaveza iz kupoprodajnog ugovora, zaposleni su sredinom prošle godine doneli odluku o stupanju u štrajk, a od Agencije za privatizaciju zatražili da poništi Ugovor o kupoprodaji.\n- Agencija za privatizaciju izvršila je devet kontrola i u svim izveštajima stoji da novi vlasnik nije obezbedio kontinuitet proizvodnje sa preporukom da Komisija Agencije poništi ovu privatizaciju. To do sada nije učinjeno, jer Komisija Iliću stalno odobrava nove rokove od 60 dana da reguliše odnose sa radnicima i pokrene rad u fabrici. Slično se dogodilo i prošlog četvrtka, kada je Komisija predložila da se ove nedelje obavi razgovor sa Ilićem i ponudi mu se aneks ugovora koji bi ga obavezao da u narednih šest meseci izvrši obaveze koje je prihvatio kupovinom firme. Za radnike to znači novo odlaganje i nama je jasno da ukoliko se ovaj prvobitni ugovor ne raskine do 7. maja, radnici više neće biti na platnom spisku firme, jer tada ističu tri godine od kupovine Mašinoteksa pa prestaje i svaka nadležnost Agencije za privatizaciju - rekao je Svetislav Milojković, predsednik sindikata fabrike koji i predvodi ovaj osmomesečni štrajk.\nRadnici ističu da je žiro-račun firme već tri godine u blokadi a da novi vlasnik posluje preko jednog preduzeća iz Preševa, da je završni račun za 2004. godinu predat u decembru 2005, a da za prethodnu godinu uz završni obračun nisu priložene popisne liste. Oni pretpostavljaju da iskazani prihod od oko 13 miliona dinara, u periodu kada fabrika gotovo da nije imala proizvodnju, potiče od rasprodaje mašina i zemljišta kojim firma raspolaže. Zaposleni se pitaju ko štiti novog vlasnika i dodaju da je Opštinsko javno tužilaštvo iz Leskovca još 2004. godine podnelo zahtev za sprovođenje istrage protiv Blagoja Ilića, zbog neuplaćenog poreza i produženog krivičnog dela zloupotrebe položaja, ali da svi ti nalazi i zaključci iz obavljenih kontrola, nisu dovoljni Agenciji da raskine ugovor sa nesavesnim vlasnikom i obezbedi pravednu privatizaciju ovog preduzeća.\n- U Agenciji za privatizaciju, zbog ranije zakazanih sastanaka, nisu imali vremena da razgovaraju sa delegacijom iz Leskovca, ali je Ministarstvo za privredu bilo otvorenije. Tu je radnicima obećano da će najkasnije do ponedeljka, Ministarstvo dostaviti mišljenje o ovoj privatizaciji a Komisija Agencije za privatizaciju doneti konačnu odluku - rekao je za Danas Ljubodrag Cvrkutić, potpredsednik sindikata metalaca u Savezu samostalnih sindikata Srbije i najavio da će predsednik ove organizacije, Milenko Smiljanić, danas na ovu temu razgovarati u Agenciji za privatizaciju i Ministarstvu za privredu.\nNaši pokušaji da stupimo u kontakt sa prozvanim Ilićem nisu urodili plodom, jer na mobilnom telefonu nije bio dostupan a telefon u firmi je isključen.


U novom Izvještaju o globalnoj finansijskoj stabilnosti MMF procenjuje da će se banke u devet najrazvijenijih ekonomija boriti za stvaranje dobiti tokom sljedećih pet godina, jer će pandemija produžiti razdoblje niskih kamatnih stopa.\nFond veruje da će ekonomski pad zbog Covid-19 staviti na banke na "test otpornosti" jer se suočavaju s kreditnim gubicima i nižim maržama zbog niskih kamatnih stopa, prenosi Indikator.\n"Osnovni pritisci na profitabilnost vjerovatno će se nastaviti u srednjoročnom i dugoročnom razdoblju, čak i kad se globalna ekonomija oporavi od trenutnog šoka", navodi se u izveštaju.\nJPMorgan Chase je u prvom kvartalu pao za 69 odsto u odnosu na godinu ranije.\nKBW bankarski indeks, koji prati cene akcija dvadesetak banaka u Sjedinjenim Državama, opao je za 39 odsto od početka godine.\nMeđutim, MMF u izvešaju navodi da su banke bolje pripremljene za ovaj ekonomski šok zahvaljujući zaštitnim slojevima kapitala uspostavljenim nakon finansijske krize 2008. godine.


Vučić objavio: Počinje nova era za Valjevo /video/ - Sputnjik Srbija\nVučić objavio: Počinje nova era za Valjevo /video/\n11:52 25.02.2021 (osveženo 12:05 25.02.2021) Preuzmite kraći link\nPredsednik Srbije Aleksandar Vučić objavio je na Instagramu video u kome je najavio nove investicije u Valjevu.\n„Valjevci, čestitam vam nove i velike investicije! Živela Srbija!“, napisao je Vučić uz video koji možete pogledati u nastavku:\nPredsednik Srbije rekao je da smo se godinama borili da dovedemo investitore u Valjevo.\n„Ovo je divna vest za pre svega Valjevce i Valjevo. Od izgradnje brze saobraćajnice, čiji ćemo završetak uspeti da ubrzamo, Lajkovac–Valjevo. Prvi put smo uspeli, i tokom leta položićemo kamen-temeljac fantastične nemačke fabrike sa više od 500 zaposlenih. Još bolja vest je da pregovaramo sa još jednom nemačkom fabrikom da dođe u Valjevo“.\nVučić je rekao da bi time Valjevo rešilo sve svoje probleme i da počinje nova i era i novi vek za taj grad.\ninvesticije, Valjevo, Aleksandar Vučić


Nakon spektakularnih serijskih hapšenja aktera budvanskih korupcionaških afera, veliki dio javnosti je iskazivao nadu da je Crna Gora, konačno, na putu uspostavljanja vladavine prava.\nMeđutim, samo nekoliko mjeseci kasnije, zbog lakoće i niske cijene nagodbi koje su neki od osumnjičenih postigli sa Tužilaštvom, ta očekivanja, mnogima, sada djeluju kao iznevjerena.\nNakon sina visokog funkcionera vladajuće Demokratske partije socijalista, Svetozara Marovića, Miloša, koji je iz pritvora izašao priznavši krivicu uz obavezu da odleži godinu dana zatvora i plati novčanu kaznu od 380.000, sada je i bivši gradonačelnik Budve, Lazar Rađenović, koji je umiješan u više afera višemilionske vrijednosti, izašao iz pritvora. I on je priznao krivicu, ali će morati da odleži dvije godine zatvora i plati novčanu kaznu od svega 30.000 eura.\n"Bojim se da Tužilaštvo, nakon početnog entuzijazma i velikih očekivanja koja su građani imali od novih ljudi, sada se šalje poruka da se u Crnoj Gori, novcem može kupiti sve, pa i sloboda", kaže Dejan Milovac, zamjenik direktora NVO MANS.\n"Sankcionisanje bi, pored sprečavanja vršenja novih krivičnih djela, trebalo i da javnosti pošalje poruku da javni funkcioneri u Crnoj Gori nijesu mimo zakona i da zakon važi za sve. Bojim se da se ovakvim nagodbama sa iznosima koji su - u odnosu na štete koje je samo Tužilaštvo procijenilo na više desetina miliona eura - smiješni, poručuje da jednakost pred zakonom važi samo na papiru, a da u praksi saobraćajni policajci, zbog nekoliko desetina eura mita, završe u zatvoru po godinu-dvije. Istovremeno, javni funkcioneri i njima bliski pojedinci, uz novac i moćne advokate mogu da izbjegnu višegodišnje zatvorske kazne i plaćaju samo dio štete", kategoričan je Milovac.\nBivši gradonačelnik Budve, Lazar Rađenović, navodno je zloupotrebom položaja, sa još desetak osumnjičenih, oštetio budvanski budžet za više od 20 miliona eura.\nU "slučaju Jaz" za 2.100.000 eura u korist privatne firme Gugi komerc, u "slučaju TQ Plaza" za skoro osam miliona eura zamjenom ugovorenog poslovnog prostora u ovom objektu za mnogo manje vrijedan parking, u korist, opet privatne firme "Trejd junik".\nRađenović se sumnjiči da je umiješan i u malverzacije pri kupoprodaji državnog zemljišta u selu Prijevor iznad Jaza koji se nalazi iznad budvanske plaže Jaz koji je prodat po veoma niskoj cijeni.\nRađenović je do sada osuđen jedino za slučaj u javnosti poznat kao "Košljun" i to nepravosnažno na šest godina zatvora.\nNiske cijene nagodbi Marovića i Rađenovića su smanjila očekivanja i nezavisnog opozicionog poslanika, Mladena Bojanića.\n"Slušajući izjave specijalnog tužioca Milivoja Katnića, djelovao mi je kao beskompromisan borac protiv korupcije i kriminala, a imajući u vidu ove nagodbe, ne čini mi se da svoje riječi sprovodi u djelo. Ako sve bude ovako kako je krenulo, onda je to jasna poruka da se ne treba bojati tužioca. Ovo je samo podstrijek svima da ulaze u poslove u kakve su i do sada ulazili", ističe Bojanića.\nFunkcioner opozicionog Demos-a, Zoran Miljanić, kaže da mu sada cijela akcija Tužilaštva izgleda kao fingirana.\n"Sve ovo vidim kao mogućnost da se radi o dogovorenom 'sparingu' između Tužilaštva i počinilaca ovih teških krivičnih djela, jer je suma od 30.000 eura koje Lazar Rađenović treba da plati, u najmanju ruku, smiješna", navodi Miljanić.\nAdvokat Lazara Rađenovića je Vijestima rekao da u novčanoj kazni od 30.000 eura, u aferama vrijednih više desetina miliona eura, nema ničeg spornog:\n"Okrivljeni Lazar Rađenović nije jedini okrivljen u tim krivičnim djelima. Postoji ih još na desetine. Nijednim dokazom nije potvrđeno da je Rađenović ostvario bilo kakvu protivpravnu imovinsku korist."\nZoran Miljanić iz Demos-a kaže da su ovakve nagodbe višestruko korisne za aktere korupcionaških afera.\n"U slučaju promjene vlasti, za ova krivična djela neće biti moguće organizovati novo suđenje. Ispada da od države ukradete desetine miliona eura, a platite 30.000 eura. To je motiv i za ostale počinioce krivičnih djela da se bave ovakvim kriminalom", zaključuje Miljanić.


Bogat program povodom Dana opštine Ćuprija\nBeta 8. oktobra 2021. 12:35\nĆuprija će povodom Dana opštine organizovati niz manifestacija, a bogat program otvoriće u ponedeljak, 11. oktobra, na centralnom gradskom trgu u 10.00 izložba radova predškolaca ustanove „Dečja radost“ pod nazivom „Mom gradu na dar – portret Ćuprije“.\nKako su saopštili organizatori, takodje u ponedeljak, od 20 sati, u Muzeju „Horeum Margi Ravno“ biće otvorena izložba slika Bože Ilića, čime se nastavlja koncept Velikani srpske umetnosti 20. veka, započet u ćuprijskom muzeju još 2015. godine.\nNajvećeg topličkog slikara Božu Ilića su likovni kritičari 1947. godine proglasili vodećim predstavnikom socijalističkog realizma, a njegovo delo obuhvata monumentalne figuralne kompozicije, enterijere, portrete, mrtve prirode i pejzaže.\nNajstarija ulična trka u Evropi biće održana u utorak, 12. oktobra, u 16.30, a atletičarke i atletičari će se na 76. trkama ulicama Ćuprije zvanično nadmetati na Memorijalu „Aleksandar Petrović“.\nSvečana sednica povodom Dana opštine zakazana je za sredu u 18 sati, dok će nešto ranije istog dana u 11.00, palim borcima Narodno-oslobodilačke borbe na Gradskom trgu biti odata državna i vojna počast.\nTakodje u sredu, 13. oktobra, od 21 sat biće priredjen koncert kultne srpske i jugoslovenske grupe Partibrejkers.\nProslava Dana opštine Ćuprija biće završena u četvrtak, 14. oktobra, kada će u sali Škole za muzičko obrazovanje „Dušan Skovran“ u 20 časova biti izvedena predstava „Sokin i Bosina“, u režiji Juga Radivojevića.


Dvije teške nesreće kod Tuzle: Žena poginula u sudaru kamiona i golfa - Infosvijet\nDvije teške nesreće kod Tuzle: Žena poginula u sudaru kamiona i golfa\nJedna žena poginula je u saobraćajnoj nesreći koja se danas u popodnevnim satima dogodila u mjestu Donja Orahovica kod Tuzle, kada je došlo do sudara kamiona, odnosno cisterne i putničkog automobila marke Golf V, potvrđeno nam je u MUP-u TK.\nSaobraćaj je zbog ove nesreće potpuno obustavljen na putu Tuzla-Gračanica, a uviđaj obavljaju pripadnici PU Gračanica.\nSaobraćaj se odvija alternativnim putem Orahovica – Bosansko Petrovo Selo – Doboj.\nIstovremeno, još jedna nesreća se dogodila u 15:20 sati u mjestu Ljubače, na magistralnom putu Živinice – Tuzla, a kada je, također, došlo do sudara golfa i kamiona. U ovom sudaru su povrijeđene dvije osobe, koje su se nalazile u golfu, a kako nam je potvrđeno u tuzlanskoj policiji, kamion se od siline udara prevrnuo na bočnu stranu.\nDo okončanja uviđaja kojeg na mjestu nesreće obavljaju policijski službenici MUP-a TK saobraćaj je i na ovoj dionici u potpunosti obustavljen.\nPronalazak originala Dejtonskog sporazuma unaprijed režiran?\nUskoro s radom počinju kafići i restorani u FBiH, tržni centri će posljednji…\nAdmin\t maj 10, 2020\nDodik nema izbora, u oktobru se odlučuje o njegovom odlasku sa…\nPERETE ŠARENI VEŠ NA 30-40 STEPENI?! To vam je NAJVEĆA greška koju…


Borelj i Makej razgovarali o sankcijama BLR i migrantima – Krstarica\nBorelj i Makej razgovarali o sankcijama BLR i migrantima\nTanjug 14. novembra 2021. 17:38\nMINSK – Visoki predstavnik Evropske unije za spoljnu politiku i bezbednost Žozep Borelj i beloruski ministar spoljnih poslova Vladimir Makej razgovarali su danas telefonom o sankcijama EU Belorusiji i migrantskoj krizi, navodi se u saopštenju beloruskog Ministarstva spoljnih poslova.\nEU i Belorusija održale su razgovore dan pre nego što EU planira da uvede nove sankcije Minsku koje bi uključile avio-kompanije i turističke agencije za koje Unija smatra da su uključene u dovođenje migranata na granicu evropskog bloka, preneo je Rojters.\nBorelj je na Tviteru napisao da je tokom razgovora pokrenuo neizvesnu humanitarnu situaciju na granici sa EU.\n„Životi ljudi moraju biti zaštićeni, a humanitarnim agencijama dozvoljen pristup“, napisao je on.\n„Trenutna situacija je neprihvatljiva i mora prestati. Ljudi ne bi trebalo da se koriste kao oružje“, istakao je Borelj.\nBeloruska strana je istakla beskorisnost sankcija, navodi se u saopštenju Ministarstva spoljnih poslova.\nMakej je obavestio svog kolegu o koracima koje je Belorusija preduzela da smanji priliv migranata i pruži im humanitarnu pomoć na granici, saopštilo je belorusko Ministarstvo spoljnih poslova.


Kako izgleda indijski SUV od 7.000 dolara - BIGportal.ba\nKad ga pravi Tata – i SUV je bagatelan.\nIndijski proizvođač Tata svojevremeno se proslavio najjeftinijim automobilom na svetu – modelom Nano sa startnom cenom od oko 2.500 dolara.\nIako ovoj kompaniji nije pošlo za rukom da preplavi tržište jeftinim automobilima, s obzirom da prodaja nije dostigla projektovane brojeve, u jednome su uspeli – postali su globalno prepoznatljivo ime i sinonim za niskobudžetna vozila.\nAutomobil namenjen indijskom tržištu prvo je vozilo marke Tata koje pripada ovako malom SUV segmentu, a rivali su mu modeli kao što su Hyundai Casper, Suzuki Ignis, Renault Kwid i Mahindra KUV100.\nDizajn je plod saradnje više dizajnerskih studija ove kompanije – iz Indije, Velike Britanije i Italije, dok je inženjerski deo posla obavljen isključivo u matičnoj zemlji.\nMada modeli koji se prodaju u Indiji nisu šampioni bezbednosti, Tata se pohvalio da je Punch ocenjen sa 5 zvezdica na Global NCAP testu.\nSnaga se na prednje točkove prenosi putem 5-brzinskog manuelnog ili 5-stepenog automatskog menjača.\nBazični paket Pure je prilično ogoljen – uključuje između ostalog dva prednja jastuka i električne podizače prozora napred.\nU sledećem paketu dostupni su i multimedijalni sistem sa 4-inčnim ekranom osetljivim na dodir, USB priključkom i 4 zvučnika, kao i zadnje elektropodizače prozora i multifunkcionalni volan.\nTreći paket po redu obuhvata 7-inčni touchscreen, 6 zvučnika, LED stop svetla, tempomat, dok se u najvišem paketu dobijaju i automatska “klima”, senzori za automatsko aktiviranje farova i brisačam kožni volan, svetla za maglu i 16-inčne alu felne.


Atina nova sezonska destinacija iz Niša\nOd ove letnje sezone Aerodrom Konstantin Veliki Niš će u svom redu letenja zainteresovanim putnicima ponuditi i drugu letnju destinaciju ka Grčkoj, Atinu. Glavni grad Grčke će od 15. juna svim putnicima iz ovog dela Srbije biti na raspolaganju svake srede i nedelje.\nIako zvanično letovi još nisu otpočeli, interesovanje putnika je veliko. Uvidom u rezervacioni sistem na sajtu Air Serbia karta u jednom pravcu se za jun mesec kreće već od 5405 dinara, za određene dane tokom jula i avgusta meseca se mogu naći po ceni već od 3171 dinar, a tokom septembra već od 4582 dinara.\nKarte za ove letove se mogu naći preko sajta Air Serbia-e i u ovlašćenim agencijama za prodaju avio-karata.\nLetove ka Atini obavljaće srpski nacionalni avio-prevoznik Air Serbia sa avionom tipa ATR 72 kapaciteta 66-72 sedišta (zavisno od serije aviona).\nSezonski letovi do Atine obavljaće se direktno preko Aerodroma Niš do 14. septembra, a nakon toga u istom terminu putnici iz Niša će moći preko Aerodroma Beograd da se povežu sa ovom destinacijom.\naerodrom Niš Aerodromi Srbije Air Serbia Atina aviokarte čarter dijaspora Niš niski aerodrom putnici putovanja svet svetski aerodromi Tivat turisti turzam\nLabels: aerodrom Niš Aerodromi Srbije Air Serbia Atina aviokarte čarter dijaspora Niš niski aerodrom putnici putovanja svet svetski aerodromi Tivat turisti turzam


VUK NAMEŠTAJ - POSLOVNE STRANE\n069/27-77-489 / Pjera Križanića 9 / 11060 Beograd\nHome/Trgovina na veliko i malo/Prodaja nameštaja/VUK NAMEŠTAJ\nRaditi svojim rukama, zanatski, s dušom, proizvoditi nameštaj ili opremu za poslovni prostor, ugostiteljski objekat ili dečiju sobu… to je za nas radost. Utkati kroz trud i tajne zanata lepotu i funkcionalnost univeru, drvetu ili medijapanu, svejedno je, važno je da je krajnji proizvod lep, funkcionalan i da unosi radost u prostor onome kome je potreban. Mi smo ekipa, tim pobednika, koji može da opremi svaki prostor, svim uobičajenim materijalima iz segmenta stolarije… masivnim drvetom, furniranom ivericom, medijapanom, univerom, u kombinaciji s AL profilima, staklom, granitom, Kerrock pločama… koja god mešavina materijala bila, naše ruke iznedriće vrhunski proizvod… a to je naša najbolja reklama… i potvrda 25-godišnje tradicije.\nČetvrt veka tradicije je iza nas, tako da je nebrojena lista proizvoda i komadnog nameštaja koga smo ponudili na tržištu… U nastavku, pokušaćemo da to prezentujemo po grupama i nameni, svako od Vas (u saradnji sa nama ili arhitektama ili dizajnerima enterijera) može da kreira nameštaj prema potrebama i raspoloživom prostoru. Upravo to i jeste naš benefit: izbor tehnoloških rešenja, materijala, oblika, kombinovan s veštim rukama naših stolara opremiće Vaš prostor baš onako kako ste Vi zamislili… naša je prednost i da imamo mnogo saradnika raznih profila: metalaca, kamenorezaca, Knaufera, keramičara i električara, stručnjake za Kerrock ploče… majstore svog zanata koji će skupa s nama, osmisliti optimalno rešenje za opremu i realizovati ga do zadnjeg detalja.\nDuga je tradicija iza nas, odavno smo naučili da samo dobar materijal, kvalitetan univer, vrhunski okovi, uz precizan i zanatski rad naših majstora stvaraju vrhunske proizvode… samo tako možemo da budemo prepoznatljivi na tržištu, ostvarujemo konstantu u poslovanju i zadržavamo se među liderima u stolarskim radnjama u Beogradu.


Parov Stelar sa bendom održao čas “fiskulture” u Hali Sportova | Balkanrock.com\nTagovi: Booty Swing, Catgroove, Electro swing, Mama talkin, Parov Stelar, The Burning Spider\nParov Stelar sa bendom održao čas “fiskulture” u Hali Sportova\nParov Stelar / foto: Ivana Marjanović\nPoznati austrijski Dj i pionir electro-swinga Parov Stelar sinoć je pred punom Halom sportova u Beogradu održao nastup nakon četiri godine od poslednjeg gostovanja u Srbiji. On je zajedničkim snagama sa svojm bendom uspeo da napravi jedinstvenu atmosferu i na taj način se oduži svim vatrenim fanovima koji su ga toliko dugo čekali.\nParov Stelar se inače nalazi na turneji “The Burning Spider Tour” koja ja na sreću po njegove obožavatelje obuhvatila i Srbiju, a cilj je naravno promocija istoimenog albuma čiji izlazak se očekuje 21. aprila ove godine. Publika se pred početak nastupa zagrevala uz elektro dvojac LP Elektro koji čine dva beogradska muzičara Sonja Lončar i Andrija Pavlović (Andy Pavlov). Ovaj dvojac stvara sofisticiranu, savremenu elektronsku muziku upotrebom novih i starih sintisajzera u kombinaciji sa minimalnim plesnim ritmovima i konceptualnim ili ljubavnim tekstovima.\nNakon njih na binu je stupio austrijski electro-swing kolektiv koje se mora za početak pohvaliti na tačnosti jer su ispoštovali najavljenu satnicu i sa koncertom krenuli na vreme. Posle kraćeg pozdrava publici od strane vokala benda Cleo Panther, nestrplijva masa čija je graja obuzela celu Halu počela je igrati uz prvu pesmu , a u pitanju je “Hit me like a Drum“. Otpriike nakon uvodne pesme pa do samog kraja svi prisutni u Hali bili su na nogama , čak su i oni malo “lenjiji” pali pred nastalom atmosferom i prosto dozvolili da ih pozitivna energija obuzme. Budući da novi album još uvek nije zvanično predstavljen imali smo prilike da se podsetimo dosta ranijeg repertoara pa su se tu našle pesme poput “Sallys Dance“, “Nobody’s Fool“, “All Night“.\nFanovi i svi ostali u Hali su se već prepustili i svojevrsnom su transu, a samu kulminaciju veče dostiže sa dva najveća hita, barem po reakcijama okupljenih ljubitelja electro-swinga, u pitanju su “Catgroove” i naravno “Booty Swing“. Interesantna stvar u vezi sa ovim nastupom je sam njegov koncept a to je mešavina elektronske muzike i live instrumenata koji kao da daju “dušu” celoj priči. Kako je cilj koncerta promocija predostojećeg izdanja od izvođača smo servirani sa dve nove pesme. Prvu je predstavila harizmatična pevačica, a pesma nosi naziv po turneji i albumu “The Burning Spider” i kako se ispostavilo odlično je prihvaćena, čak je Cleo i pozvala ljude da joj pomognu oko izvedbe dopevavanjem. Drugu pesmu predstavio je trombonista Marc Osterer koji je izrazio svoje oduševljenje gužvom ispred bine i poželo da siđe i pridruži se. Takođe je obećao da će morati češće da svraćaju u Srbiju i time uveo publiku u pesmu “Mama Talkin“. Nakon izvedbe pesme svetla su se pogasila i sastav je nestao sa bine. Ljudi su na trenutak bili u neverici šta se događa i sluteći da je možda kraj krenulo se sa zvižducima i pozivanjem na bis. Nedugo zatim svetla su se upalila i kako se i očekivalo članovi benda su se pojavili i rešili da publiku počaste još jednom pesmom pre nego zvanično proglase kraj što je naišlo na oduševeljenje prisutnih.\nNakon skoro dva sata koncerta, negde malo iza ponoći Parov Stelar i bend su se zavhalili svima na podršci i još jednom obećali da će se obavezno vratiti opet, ostaje samo da da vidimo da li će isto i ispuniti. Nakon ovoga čas “fiskulture” nastavljen je uz zvuke Dj Masterflowa jednog od pionira electro-swinga u Srbiji.


Takmičenja i nagrade – Strana 39 – Muzička škola "ISIDOR BAJIĆ"\nKategorija: Takmičenja i nagrade\nVI MEMORIJAL ISIDOR BAJIĆ\nU periodu od 09. do 19. marta ove godine, Muzička škola „Isidor Bajić“ i grad Novi Sad bili su domaćini Međunarodnog pijanističkog takmičenja MEMORIJAL ISIDOR BAJIĆ, šestog po redu.\n3. aprila 2012. 8. februara 2013. Aktuelno, Takmičenja i nagrade 0\n2. Festival pijanizma Sremska Mitrovica\nNa 2. Festivalu pijanizma koji je u organizaciji Muzičke škole „Petar Krančević“ održan u Sremskoj Mitrovici od 15. do 17. marta 2012. godine, učenice iz klase Edit Miavec postigle su sjajan rezultat.\n22. marta 2012. 22. marta 2012. Takmičenja i nagrade 0\nMeđunarodni festival mladih pijanista-Art studio Šabac\nNa Međunarodnom festivalu mladih pijanista koje održano u Šapcu učenik naše škole VUK OGNJANOVIĆ iz klase Biljane Dabić osvojio je I-1 nagradu sa 98 bodova i proglašen je za LAUREATA.\n7. takmičenje mladih gudača „Kada cvrčci cvrče“ Bačka Topola\nNa 7. Takmičenju mladih gudača KADA CVRČCI CVRČE“ koje je u organizaciji Muzičke škole u Bačkoj Topoli održano 17. i 18. marta 2012. godine, učenici gudačkog odseka naše škole postigli su izuzetan uspeh.\n20. marta 2012. 20. marta 2012. Takmičenja i nagrade 0\nIII VOJVOĐANSKI FESTIVAL HARFE\nNa III Vojvođanskom festivalu harfe koji je proteklih dana održan u Zrenjaninu, učenici naše škole pokazali su još jednom svoj talenat.\nXIV Međunarodno takmičenje harmonikaša Loznica\nNa XIV Međunarodnom takmičenju harmonikaša učenik naše škole Marko Trivunović, klasa Milka Obrić osvojio je I-2 nagradu sa 96.25 bodova!\n12. marta 2012. 12. marta 2012. Takmičenja i nagrade 1\nMeđunarodno takmičenje Davorin Jenko 2012\nNa Međunarodnom takmičenju Davorin Jenko koje je održano krajem februara i početkom marta u Beogradu, u disciplinama flauta, fagot, oboa i kamerni ansambli, učenici naše škole još jednom su dokazali svoje kvalitete osvojivši niz nagrada.\n12. marta 2012. 12. marta 2012. Takmičenja i nagrade 0\n16. Međunarodno takmičenje mladih pijanista Šabac\nNa 16. Međunarodnom takmičenju mladih pijanista koje je od 29. februara do 04. marta 2012. godine održano u Šapcu, učenici naše škole još jednom su osvojili niz nagrada.\n5. marta 2012. 6. marta 2012. Takmičenja i nagrade 0\nXII takmičenje mladih pijanista Zrenjanin\nNa XII Takmičenju mladih pijanista ,koje je krajem februara održano u Zrenjaninu, još jednom su učenici naše škole potvrdili svoje kvalitete.\n2. marta 2012. 2. marta 2012. Takmičenja i nagrade 0\nNa IX Međunarodnom takmičenju Davorin Jenko, Beograd, čije je održavanje u toku, u disciplini klavir solo, učenici naše škole još jednom su pokazali svoje kvalitete.\nXII otvoreno takmičenje Memorijal Dušan Protić\nNa XII otvorenom takmičenju memorijal „Dušan Protić“ koje je održano u Beogradu, 28. februara ove godine, učenici naše škole postigli su sjajne rezultate.\nFEMUS 2012 Subotica\nNa Međunarodnom takmičenju ELECTE – FESTIVAL FEMUS koji je u Subotici održan od 24. do 26. februara ove godine učenici naše škole postigli su izuzetne rezultate…\n29. februara 2012. 1. marta 2012. Takmičenja i nagrade 0


Finalisti ‘X Factora’ nastupili u tržnom centru – Tračara\nFinalisti ‘X Factora’ nastupili u tržnom centru\nOdržan još jedan sjajan poklon koncert finalista X Faktora! U prazničnoj atmosferi šoping mola Delta City najbolji kandidati Kristinine i Željkove grupe poklonili su svim prisutnima nezaboravno veče pevajući domaće i strane hitove!\nBrojni tinejžeri stajali su pre koncerta strpljivo u redu za fotografisanje sa svojim favoritima, delili su se autogrami, a posebnu pažnju privukla je mentorka grupe Bendovi Kristina Kovač koja je, kako saznajemo, privatno prisustvovala koncertu svojih pulena i pružila im ogromnu podršku! Pošto njene kolege nismo videli tokom ova dva novogodišnja koncerta, stiče se utisak da je Kovač maksimalno posvećena svojim kandidatima, pa je vrlo moguće da se u ovoj grupi možda krije i pobednik prvog regionalnog X Faktora.\nNa kraju koncerta finalisti su zajedno sa domaćinom događaja Dejanom Cukićem otpevali njegov čuveni hit Ja bih da pevam, što je publika pozdravila ogromnim aplauzom i ovacijama.\nInače, svi takmičari uveliko vredno vežbaju sa svojim mentorima, a uzbudljive pevačke okršaje odabranih kandidata (ukljčujući i one koje publika izglasa u baražnom glasanju) gledaćemo od januara 2014. godine na TV Pink!\nFoto: Luka Pilipović / Redakcija Tracara.com\nFino, fino…Mislim da ce ova muska grupa tzv. Doktori :-) daleko dogurati u ovom takmicenju.\nMalo smarate sa ovim x faktorom ko je gde pevao, sta je jeo, koliko puta je u vc iso…\n30/12/2013 at 1:12 pm\nJa ne znam kako se zove ovaj najveci iz Doktora, ali ima bas poseban, cudan, ali dobar glas, bolje bi bilo da je on kod Emine, jer onakav glas ne smije da ostane u bendu!\nArmin u doktorima (koje ime???) ubija svojim glasom, baš je\nspecifičan i neobičan, ali Danijel Makedonac Kajmakoski je najjači\n30/12/2013 at 5:27 pm\nAko medju vama ima fanova grupe Doktori,onda nas zapratite na twitteru https://twitter.com/PACIJENTI mi smo prvi fan klub ove divne grupice :D


Bradić sa ministrom Đorđevićem na radnom sastanku u Beogradu - Kolubarski Info\nBradić sa ministrom Đorđevićem na radnom sastanku u Beogradu\nredakcija2 June 6, 2019\t0 Komentara\nU sredu, 05.06.2019. godine Ministar za rad, zapošljavanje, boračka i socijalna pitanja Zoran Đorđević održao je radni sastanak u Beogradu u velikoj sali Vojnih invalida po izvršenoj sprovedenoj raspravi nacrta Zakona, sa svim predstavnicima udruženja boraca i sa delom članova radne grupe za izradu nacrta Zakona.\nValjevo i Kolubarski okrug treba da bude ponosno jer smo časno reprezentovali rad lokalnih samouprava i udruženja boraca prema svojim građanima, boračkom populacijom u domenu ostvarivanja prava i budućih prava. Od 12 održanih rasprava u Vranju, Leskovcu, Kragujevcu, Užicu, Sjenici, Kraljevu, Somboru, Zrenjaninu, Novom Sadu, Zaječaru, Beogradu i Nišu, nismo učestvovali samo u Beogradu.\nPohvaljeni smo od strane ministarstva za najveći doprinos u radu i davanju konstruktivnih predloga u vezi nacrta Zakona o borcu.\nIskreno nije bilo lako, velika kilometraža, kratak period rasprava, velika udaljenost gradova, duge rasprave neke su čak trajale i preko 6 časova.\nDanas u Beogradu je jasno ministar rekao da će “Zakon o borcu biti sublimacija sadašnjeg Zakona, predloga radne grupe i predloga sa javnih rasprava i posebno je pohvalio predstavnike udruženja boraca grada Valjeva koji su dali veliki doprinos u davanju konstruktivnih i realnih predloga”.\nBradić je istakao u svom obraćanju danas “Borci podržavaju donošenje zakona i ne mogu više da čekaju, dobro je što će se ispraviti mnoge nepravde i nelogičnosti kod porodica poginulih i ratnih vojnih invalida i da je dobar ovakav pristup rada gde se konačno i svi mi pitamo za ista prava”.\nSledeći sastanak je po izradi sva tri predloga a rok je 30 dana.\n2. Valjevski polumaraton, subota 8. jun 2019. godine\nJelena Nikolić Lekić: Mojim dolaskom na ovu poziciju promenjena je koncepcija rada u muzeju


Otkloniti prepreke za uspostavljanje vlasti\n- Pozivamo institucije nadležne za implementaciju Dejtonskog sporazuma da, u skladu sa svojim mandatom, a na temelju činjenica iznesenih u navedenim izvještajima, poduzmu odgovarajuće mjere s ciljem sankcionisanja opstrukcija u radu institucija - zaključak je Predsjedništva SDA.\nGeneral Novak Đ�ukić je osuđen pred sudom, gdje je dokazana istina o ubijanju 71 mladih Tuzlanki i Tuzlaka. Taj zločin je najveća rana Tuzle, a sada država Srbija putem svojih institucija rovi po toj rani, i pri tome godinama štiti generala Đ�ukića od pravde. Nijedna država koja ima aspiracije da se reformira u progresivnu demokratsku zemlju, ne smije da pruža azil osuđenim ratnim zločincima.\n- Ako predsjednik Macron želi da stavi u fokus političke poteškoće sa kojima se BiH uistinu suočava, pozivamo ga da nam pruži konstruktivnu podršku korisnu i za BiH i za EU, na liniji politike ranijih predsjednika prijateljske Francuske. Činjenica je da je iz Bosne i Hercegovine na bliskoistočno ratište otišlo pet puta manje lica nego iz same Francuske.\nU posljednje četiri godine niko iz BiH nije otišao na ratište - ističu iz SDA.


Vučić i Brnabić osudili odluku australijskog suda o Đokoviću\n16. januar/siječanj, 2022.\nNovak Đoković, februar 2021.\nPredsednik Srbije Aleksandar Vučić izjavio je da je odluka o ukidanju vize teniseru Novaku Đokoviću "politička" i da predstavlja "lov na veštice".\nTročlano veće Saveznog suda jednoglasno je 16. januara odbilo žalbu Đokovića na ukidanje vize, pa će on biti deportovan iz Australije i neće braniti titulu na Australian Openu u Melburnu.\n"Oni misle da su tom odlukom ponizili Novaka Đokovića. Oni su ponizili sebe, a Đoković može uzdignute glave da se vrati u svoju zemlju i svakoga pogleda u oči", rekao je Vučić novinarima posle glasanja na referendumu o promenama Ustava Srbije.\n"Vi ga 10-11 dana maltretirate da biste mu uručili odluku koju ste znali da ćete mu uručiti prvog dana. Da ste rekli - nije vakcinisan i nema pravo da uđe u zemlju, on ne bi došao i ne bi se vakcinisao. Ovako ste ostavili mogućnost za medicinski izuzetak. U skladu sa tim je došao i uradio sve što je trebalo, a onda je usledilo šikaniranje i maltretiranje neviđenih razmera, medijski linč i lov na veštice", naveo je Vučić.\nOn je ocenio da je ceo proces bio "besmislen" i da se moglo videti kako tužilac "laže o broju vakcinisanih u Srbiji".\n"Kažu da je u Srbiji ispod 50 odsto vakcinisanih građana. Nemojte da lažete jer je zvanično vakcinisano 58 odsto, to je više nego u mnogim zemljama Evropske unije, posebno u našem okruženju", dodao je Vučić.\nBrnabić: Skandalozna odluka\nPremijerka Srbije Ana Brnabić izjavila je da je odluka Saveznog suda Australije da ukine vizu Đokoviću "skandalozna".\n"Mislim da je pokazala kako u nekim drugim zemljama funkcioniše vladivina prava, odnosno kako ne funkcioniše vladavina prava. Neverovatno mi je da imamo dve potpuno oprečne odluke suda u roku od samo nekoliko dana, 11 dana i fizičkog i psihičkog maltretiranja", rekla je Brnabić novinarima 16. januara.\n"Kao predsednica Vlade Srbije nisam srećna, ali ne treba biti ni previše emotivan. Jedva čekam da vidim Novaka Đokovića u svojoj zemlji, u Srbiji i da zajedno prodjemo sve ovo i da mu pružimo podršku u ovim teškim trenucima", navela je Brnabić.\nPorodica Novaka Đokovića razočarana odlukom suda\nPorodica tenisera Novaka Đokovića saopštila je da je razočarana odlukom suda i da smatra da su prilikom odlučivanja o otkazivanju vize prevladali "politika i drugi interesi".\n"Ovde nije u pitanju bio samo sport i igranje na prvom grend slemu u sezoni, na kojem Novak dominira već deceniju, već i politike i svih interesa koji su u ovom slučaju prevladali. I pored skandaloznog ponašanja prema Novaku, verovali smo da će sport pobediti", navodi se u saopštenju porodice Đoković.\nTeniski savez Srbije: Politika je pobedila sport\nTeniski savez Srbije izrazio je razočaranje odlukom australijskog suda, uz ocenu da je "politika pobedila sport".\n"Najbolji svetski teniser Novak Đoković je validno ispunio sve propisane zahteve i pravila organizatora Australijan opena i države domaćina za učešće na turniru, što je potvrđeno i odlukom suda iste zemlje. Međutim, usled političkih pritisaka, viza mu je onemogućena po osnovu 'javnog interesa'", navodi se u saopštenju Saveza.\nPremijer Australije pozdravio odluku suda o Đokoviću\nOlimpijski komitet Srbije (OKS) izrazio je razočaranje odlukom o deportaciji Đokovića, uz ocenu da mu je "lošom namerom, na politički i nesportski način oduzeto pravo da se bori za 10. titulu na Otvorenom prvenstvu Australije".\n"Olimpijski komitet Srbije sa velikim razočarenjem primio je odluku o deportaciji Novaka Đokovića iz Australije, kao i oduzimanje mogućnosti da potvrdi zvanje najvećeg tenisera sveta svih vremena na sportskom terenu", naveo je OKS u saopštenju.\nĐokoviću preti trogodišnja zabrana ulaska u Australiju.


Mitrović: Novi most na Savi u funkciji od naredne godine\nMinistar transporta i komunikacija u Savjetu ministara\nMinistar transporta i komunikacija u Savjetu ministara Vojin Mitrović izjavio je danas tokom posjete lokaciji gradnje novog mosta na Savi kod Gradiške da je, prema informacijama izvođača radova, planirano da do juna bude postavljena čelična konstrukcija cijelom dužinom mosta, koji bi trebao da bude završen do kraja godine.\nOn je najavio da bi novi most u Gradišci trebao da bude završen do naredne godine, a da bi trebalo da do 2025. bude završena kompletna mreža auto-puteva u Republici Srpskoj, čime bi ovaj dio Srpske bio povezan sa Račom i granicom sa Srbijom.\n"U narednih pet godina mi ćemo imati povezanu Raču sa Banjalukom i Koridorom `Pet ce` i ovaj most će biti već sljedeće godine u funkciji, tako da su ostvarene sve pretpostavke za povezivanje sa susjednim državama, sa Srbijom u Rači i sa Hrvatskom mostom u Gradišci, koji predstavlja jedan od najfrekventnijih graničnih prelaza", rekao je Mitrović novinarima.\nMitrović je gradilište mosta na rijeci Savi posjetio zajedno sa direktorom Javnog preduzeća "Autoputeva Republike Srpske" Dušanom Topićem, te predstavnicima izvođača radova "Integral inženjering" iz Laktaša i nadzora firmi "Krebs i Kifer Istočna Evropa", te Instituta IGH iz Zagreba.\nOn je prethodno sa Topićem u Banjaluci razgovarao i o izgradnji Koridora "Pet ce", odnosno spajanja Odžaka preko ovog koridora i tunelom "Putnikovo brdo" sa Federacijom BiH.\n"Imamo tu tri lota, od Vukosavlja do Rudanke, od Rudanke do Johovca i `Putnikovo brdo`. Razgovarali smo o tome u kojoj se fazi nalaze ovi projekti i u tom dijelu sam prijatno iznenađen. Radi se dio Johovca, a u tenderskoj fazi su druge dvije dionice, tako da bismo u naredne dvije do tri godine trebali završiti ovaj koridor", naveo je Mitrović.\nGovoreći o izgradnji auto-puta Rača-Bijeljina, Mitrović je rekao da su raspisani tenderi, da postoje određeni tehnički problemi u vezi sa finansiranjem, ali da je za očekivati da će to u naredna dva do tri mjeseca biti riješeno.\nTopić je tokom obilaska gradilišta mosta u Gradišci potvrdio da bi njegova izgradnja trebala da bude završena do postavljenog roka na proljeće naredne godine, te da prate u kojoj je fazi planirana izgradnja vezne saobraćajnice na hrvatskoj strani.\n"Tender za izvođača radova za ovu saobraćajnicu je u završnoj fazi i nadamo se da će početkom pune građevinske sezone `Hrvatske ceste` potpisati ugovor sa izvođačem radova za prva četiri i po kilometra koja obuhvataju granični prelaz, most preko kanala Strug i vezu sa postojećom saobraćajnicom u Novom Selu. Bitno nam je da se i to završi što prije kako bi se kompletan saobraćaj mogao prebaciti na novi most i naš auto-put", rekao je Topić.\nOn je potvrdio da je u toku pregled pretkvalifikacionih prijava po javnom pozivu za izgradnju dionice auto-puta od Vukosavlja do Rače, na koji je prijavljeno 10 kompanija, te da očekuje da će u toku ovog mjeseca početi i druga faza pregovora u vezi sa ovim tenderskim postupkom.\nmost na Savi Vojin Mitrović


Sportske.net - Novak: "Čuo sam mnogo zanimljivih razgovora tokom poena, neko bio u nabavci, drugi je gledao TV..."\nNovak: "Čuo sam mnogo zanimljivih razgovora tokom poena, neko bio u nabavci, drugi je gledao TV..."\nIzgledalo je da se Novak ljuti na publiku koja je bila prilično bučna noćas.\nNajbolji srpski teniser nastavlja da krči svoj put ka visinama US opena.\nNovak Đoković je noćas savladao domaćeg tenisera Tenisa Sandgrena sa 3:1 u setovima, a imao je problem sa publikom jer, kako on kaže, nije baš sve kao na "Vimbldonu" i zbog toga je ovaj turnir drugačiji i poseban na svoj način.\n"Ne, nisam ljut na publiku. Mislio sam samo na atmosferu koju donosi večernji termin na Ju Es openu. Na to sam navikao. Ovde sam igrao mnogo puta, nema to veze sa mojim gubitkom koncentracije. To sam bio samo ja, drugi ja, kojeg onaj prvi ne voli", rekao je Novak na pitanje šta ili ko ga je iznervirao.\nKasnije se Novak našalio sa publikom, onako, na svoj način.\n"Hvala što ste ostali, hvala što ste pričali tokom poena. Čuo sam baš mnogo zanimljivih razgovora. Eto, baš dok sam tapkao lopticu, jedan kaže: "Bio sam danas u nabavci", drugi doda "Gledao sam ESPN". Stvarno sam se svega naslušao. Bilo je baš zabavno!", rekao je Nole koji je ponovo istakao da nije zadovoljan gubitkom koncentracije u trećem setu koji je izgubio u taj-brejku iako je prethodno propustio meč-loptu.


HOKEJ: Drugi meč finala u petak u Novom Sadu, Beograd za prvu titulu, Zvezda za produžetak serije - Soskanal\n» HOKEJ: Drugi meč finala u petak u Novom Sadu, Beograd za prvu titulu, Zvezda za produžetak serije\nObjavio Branislav Popović 24/03/2017 - 13:59\nHOKEJ: Drugi meč finala u petak u Novom Sadu, Beograd za prvu titulu, Zvezda za produžetak serije\nHokejaši Crvene zevzde i Beograda u petak u Novom Sadu igraju drugi meč finala plej-ofa Prvenstva Srbije u hokeju na ledu. U prvom meču igranom u sredu u ledenoj dvorani „Pionir“ srpski MOL ligaš slavio je ubedljivo 7:2 i nedostaje mu jedan trijumf za orvu titulu u klupskoj istoriji.\nDrugi duel dva beogradska kluba, sasvim neobično, biće odigran u novosadskoj ledenoj dvorani „Spens“ u petak u 20.15 časova. Usled zauzetosti beogradskog „Pionira“ zbog održavanja „Trofeja Beograda 2017“ u umetničkom klizanju (23. i 24. mart), utakmica je organizovana u Novom Sadu na predlog Crvene zvezde, kako u slučaju potrebe za eventualnom „majstoricom“ ne bi bile ugrožene pripreme reprezentacije Srbije za Svetsko prvenstvo koje bi trebalo da počnu najkasnije u ponedeljak, dok je put u rumunski Galac zakazan već za 1. april.\nDugo očekivani okršaj dva naša najbolja ovosezonska kluba nije doneo željenu neizvesnost. Beograd je u sredu u ledenoj dvorani „Pionir“ pokazao da je u ovom trenutku kvalitetniji rival i već u prvom periodu igre stigao do ogromne prednosti od 4:0 koju „Crveno-beli“ nisu uspeli da nadoknade u nastavku. Ekipa Beograda uspela je u najvećoj meri da neutraiše dve najveće „udarne igle“ Zvezde u ovoj sezoni, prvog strelca Aleksandra Zubrickog i i prvog asistenta ligaškog dela takmičenja Mihaila Buhkina, koji su i u polufinalnoj seriji pokazali natprosečan kvalitet za uslove domaćeg hokeja. Ipak, bekovska linija srpskog MOL ligaša zaustavila je ovaj izuzetan tandem, dok na drugoj strani ni povreda Hjuga Turkota već u uvodnim momentima prvog duela zbog kojeg nije igrao do kraja susreta, nije mnogo promenio napadački pristup igri Beograda, a nije ni uticao na rezultat, sudeći po ubedljivom trijumfu.\nNema sumnje da će tim Nenada Milinkovića pokušati da u drugom susretu pruži jači otpor, a u donsou na ligaški deo takmičenja u tome će mu pomoći i Robrt Sabadoš, dojučerašnji hokejaš Beograda, koji će mu biti od velikog značaja da seriju uvede u treći duel i dovede u situaciju da se bori za prvu titulu od 2005. godine kada su „Crveno-beli“ peti put postali šampioni države. Na drugoj strani, trijumfom u Novom Sadu ekipa trenerskog tandema Nemanja Janković – Marko Kovačević bi se posle manje od godinu dana postojanja prvi put u klupskoj istoriji okitio naslovom državnog prvaka.\nUtakmica se igra u petak od 20.15 časova u ledenoj dvorani „Spens“ u Novom Sadu.


Foto: Instagram/Milica Ilić\nZa ovaj spektakularan muzički događaj vlada veliko interesovanje, tim pre jer je operska diva rođena u gradu na Crnici. Tu je pohađala i Osnovnu muzičku školu “Milenko Živković” pre nego što je nastavila muzičko obrazovanje na konzervatorijumima na Novom Zelandu i u Australiji.\nIlićeva trenutno boravi u Paraćinu, što je jedinstvena prilika da u svom rodnom gradu održi prvi koncert pod nazivom ““Viaggio della vita” , te da svojim sugrađanima predstavi klasična operska dela. Ovaj koncert prethodno je izveden samo u Sidneju i Milanu.\nOrganizator je Kulturni centar “Paraćin”, a besplatne ulaznice se mogu preuzeti u ovoj ustanovi i na blagajni pozorišta.\nsopran Paraćin vesti Paraćin Milica Ilić


Dom zdravlja "Bela Crkva" - Međunarodni dan dece obolele od raka\nPočetna Međunarodni dan dece obolele od raka\nSvetska zdravstvena organizacija (SZO) procenjuje da se u svetu godišnje postavi preko 400.000 dijagnoza malignih bolesti kod dece uzrasta 0-19 godina. Najčešće vrste malignih bolesti u dečjem uzrastu bile su leukemije, tumori mozga, limfomi, neuroblastom i Vilmsov tumor. Rana i tačna dijagnoza malignih bolesti kod dece, praćena efektivnim lečenjem, treba da bude cilj uspešnog pristupa u kontroli ovih bolesti.\nCilj SZO je da eliminiše patnju i bol dece koja se bore protiv raka i da se u celom svetu, uključujući nisko razvijene zemlje, dostigne stopa preživljavanja od 60% do 2030.godine.\nDeca imaju pravo na najviše moguće standarde vezano za tretman i lečenje od raka.\nNa osnovu podataka Registra za rak Zavoda za javno zdravlje Pančevo,u periodu 2015-2019.godine u Južnobanatskom okrugu godišnje je 3-7 dece obolevalo (prosek 4,2 dece) i 0-2 umiralo(prosek 0,8 dece) od malignih bolesti, što je dvostruko manje nego u prethodnom petogodišnjem periodu (2010-2014.), kada je prosečno registrovano 8 novoobolelih i 2,6 smrtna ishoda godišnje.\nNajčešći maligni tumori kod dece u našem okrugu su akutne leukemije i linfomi, zatim maligne bolesti lokalizovane na mozgu, kostima, mekim tkivima, bubrezima, gonadamai koži. U poslednjih pet godina, umiranje od malignih bolesti kod dece najčešće je registrovano u uzrastu od 15-19 godina (50%) i u uzrastu 5-9 (50%), dok u uzrasnoj grupi 0-4 i 10-14 godina nije bilo smrtnih ishoda.


Vlada Kantona Sarajevo poduzet e mjere prateći stanje na terenu\nVlada Kantona Sarajevo održala je sinoć vanrednu sjednicu, povodo, alarmantne situacije na području Kantona Sarajevo izazvane obilnim padavinama i plavljenjem pojedinih područja ovog kantona.\nKomandant Štaba civilne zaštite KS Zlatko Petrović i direktor Kantonalne uprave civilne zaštite Mustafa Kovač informisali su članove Vlade o aktuelnoj situaciji na terenu te o svim informacijama koje je Operativni centar Štaba civilne zaštite prikupio u toku jučerašnjeg dana.\nNadležni subjekti u ugroženim zonama dužni su u narednom periodu poduzeti sve mjere zaštite stanovništva i materijalnih dobara od poplava, a s tim ciljem Štab civilne zaštite KS će nastaviti s koordinacijom komunalnih javnih preduzeća.\nKako bi se zaštitila komunalna infrastruktura i najugroženiji riječni tokovi svoj puni doprinos moraju dati i štabovi civilne zaštite komunalnih javnih preduzeća.\nVlada KS je zadužila Ministarstvo za obrazovanje, nauku i mlade KS da u saradnji s direktorima škola procijene situaciju, te da u skladu s tim direktori samostalno donesu odluke o daljem odvijanju nastave.\nTakođer, Vlada zahtijeva od JP „Autoceste FBiH“ da utvrdi i evidentira sve kritične tačke hidronivelacije nastale izgradnjom Sarajevske obilaznice kao i da ih u nastavku izgradnje otkloni.\nNa osnovu procjene Štaba civilne zaštite KS Vlada će pratiti i poduzimati sve potrebne mjere na zaštiti od poplava a u skladu s aktulenom situacijom i informacijama s terena.


Fronteks pokrenuo operaciju u Crnoj Gori - drugu van granica EU\nJačanje saradnje sa državama Zapadnog Balkana jedan je od priorietnih zadataka Fronteksa u ovoj godini (foto: frontex.europa.eu)\nCrna Gora je nakon Albanije druga država zapadnog Balkana gde EU pokreće misiju za poboljšanje kontrole granica i borbe protiv ilegalnih migracija, a zatim bi mogle da slede Srbija, Severna Makedonija i Bosna i Hercegovina.\nGlavni cilj operacije je borba protiv prekograničnog kriminala, švercovanje migranata, trafikinga ljudima, falsifikovanja ličnih isprava, ukradenih vozila i plovila kao i sprečavanje šverca droge, oružja i borba protiv terorizma.\nMisija Fronteksa u Crnoj Gori pokrenuta je nakon što je savet EU 26. maja usvojio sporazum o upravljanju granicama između Evropske agencije za graničnu i obalsku stražu sa Podgoricom i sa Beogradom. Prethodno su Skupština Crne Gore i Evropski parlament usvojili sporazum o statusu između te zemlje i EU o aktivnostima Fronteksa koji je stupio na snagu prvog jula.\nSlični sporazumi nalaze se u različitim fazama realizacije i sa drugim državama regiona, a najdalje je odmakla Srbija. Prema navodima Saveta EU sporazum sa Beogradom će stupiti na snagu čim Srbija završi potrebne procedure. Evropski parlament je u maju ove godine već usvojio je sporazum o statusu sa Srbijom.


I rafting klubovi protiv protiv malih hidroelektrana\nVesti Autor:Milan Marković08. dec. 202015:24\nPetnaest rafting klubova iz Srbije, BiH i Crne Gore, pridružilo se nastojanjima brojnih organizacija civilnog društva širom regiona, koje pozivaju na ukidanje podsticaja za proizvodnju električne energije iz malih hidroelektrana.\nOni smatraju da male hidroelektrane prekidaju tokove reka, ugrožavaju i uništavaju životnu sredinu i imaju veliki negativan uticaj na lokalne zajednice. Kako kažu, besmislena je njihova dalja izgradnja, kao i subvencionisanje.\n„Činjenica je da smo mi jedni od najboljih poznavaoca skrivenih lepota reka, samim tim svesni smo svoje odgovornosti, potrebe za njihovim očuvanjem i podizanjem svesti građana širom regiona. To uključuje i održivo korišćenje vodnih resursa na način koji ih ne ugrožava“, kaže Marko Prodanović, predstavnik rafting kluba KES “Pustolov“.\nLjubav prema rekama okupila je zaljubljenike u rafting koji su, osim potpisivanja Deklaracije, učestvovali i u stvaranju dokumentarnog filma „Deca iz vode“.\n„Film je proistekao iz potrebe da prikažemo ljude koji žive za reke i od njih. Prateći njihove priče na Vrbasu, Sani, Plivi, Uni, Tari, Krivaji, Limu, Ibru i Velikom Rzavu, rekama Dunavskog sliva, svima postaje jasno da reke nemaju granice i ne prave razlike među ljudima. One nas spajaju u našoj različitosti i garancija su zajedničke budućnosti u kojoj nema mesta za male hidroelektrane”, naglašava Prodanović.\nNataša Milivojević iz Ekološkog udruženja Rzav i WWF Adrije, kaže da države Zapadnog Balkana izgradnju malih hidroelektrana građanima predstavljaju kao šansu za razvoj koji je bitan element u lokalnoj politici i pokretač privrednog razvoja.\nPrizori čupanja cevi u Rakiti Foto: Filip Krainčanić/Nova.rs\n„Danas je više nego jasno da je politika izgradnje malih hidroelektrana pogrešna i da se kosi sa konceptom održivog razvoja i javnim interesom. Analiza ekonomske opravdanosti podsticaja za male hidroelektrane, te rezultati hidrobioloških analiza, kao i socio-ekonomske analize koje smo u prethodnom periodu sproveli, jasno pokazuju da jedinu dobit u celom procesu imaju privatni investitori“, upozorava Milivojević.\nVlade Federacije BiH donela je odluku o zaustavljanju podsticaja za male hidroelektrane, kao i pokretanje izmena zakona i pravilnika koje bi osigurale trajnu zabranu njihove izgradnje. Tako oslobođena sredstva, Federacija BiH planira da preusmeri na podsticaje za druge obnovljive izvore, poput solarne energije.